Prezident dezinfeksiya məsləhəti verir: maskanı benzinə batırın...\n08:38 01.08.2020 Qısa URL\nDünyanı cənginə almış bəla (525)\nPrezidentin çıxışından sonra ölkənin Kimyaçılar İttifaqı (ICP) əhaliyə xəbərdarlıq etməyə məcbur qalıb\nBAKI, 1 avqust — Sputnik. Filippin Prezidenti Rodriqo Duterte vətəndaşlara koronavirusdan qorunmaq üçün maskalarını dezinfeksiya etmək üçün benzinə, yaxud dizel yanacağına batırmağı məsləhət görüb.\nSputnik Azərbaycan bildirir ki, bu barədə CNN Philippines məlumat yayıb.\nPrezident daha əvvəl də fərdi qorunma vasitələrini bu üsulla dezinfeksiya etməyi məsləhət görmüşdü. Amma o zaman ölkənin Səhiyyə nazirliyi bildirmişdi ki, prezident zarafat edir. Amma son çıxışında Duterte ciddi olduğunu bir daha vurğulayıb.\n“Maskanın üzərinə spirt püskürtsəniz, onu yenidən istifadə edə bilərsiniz. Əgər dezinfeksiya etmək üçün spreyiniz yoxdursa, maskanı benzin və ya dizel yanacağı ilə təmizləyə bilərsiniz. Koronavirus öləcək”, - Duterte deyib.\nBundan bir qədər sonra isə Filippinin Kimyaçılar İttifaqı (ICP) ölkə əhalisinə benzin buxarını udmağın orqanizm üçün zərərli olduğu barədə xəbərdarlıq edib.\nSon məlumatlara görə, Filippində 93 354 nəfər koronavirusa yoluxub, 2023 nəfər COVID-19-da dünyasını dəyişib.


Bakıda qaz kəmərindəki yanğın söndürüldü (YENİLƏNİB-2) (FOTO)\nHadisə 27 Dekabr 2016 15:38 (UTC+04:00)\nBu gün səhər saatlarında Bakının Qaradag rayonunda diametri 1000-1200 mm olan 2 qaz xəttində yanğınla nəticələnən partlayış baş verib.\nTrend-in hadisə yerində olan müxbirinin məlumatına görə, artıq yanğın söndürülüb.\nMagistral qaz kəmərində baş vermiş yanğının nəticələrinin aradan qaldırılması üçün işlər aparılır.\nSOCAR-dan Trend-ə verilən məlumata görə, dekabrın 27-də saat 09:55-də Qaradağ rayonu Səngəçal qəsəbəsi ərazisində Qaz Emalı Zavodundan Səngəçal Baş Qurğularına gedən, diametri 1000 mm-lik magistral qaz kəmərində yanğın baş verib.\nYanğının söndürülməsi məqsədilə həmin xətt lokallaşdırılıb, bu xəttə verilən qaz alternativ qaz kəmərinə ötürülüb. Hadisə yerinə dərhal yanğından mühafizə qüvvə və vasitələri cəlb olunub.\nBakıda qaz kəmərində partlayış: qəza yerindən FOTOLAR\nBaş vermiş yanğın Abşeron yarımadasının qazla təchizatında müəyyən məhdudiyyətlər yaradıb. Yanğının söndürülməsi və qaz təchizatında yaranmış məhdudiyyətlərin aradan qaldırılması üçün zəruri tədbirlər görülür.\nSOCAR-da Trend-ə verilən məlumatda bildirilir ki, Səngəçaldakı qaz qovşağından çıxan magistral qaz xətlərindən birində partlayış baş verib. Xəsarət alan yoxdur.\nFövqəladə Hallar Nazirliyinin Böhran Vəziyyətlərində İdarəetmə Mərkəzinə Bakı şəhəri, Qaradag rayonunda diametri 1000-1200 mm olan 2 ədəd qaz xəttində yanğınla nəticələnən partlayış baş verməsi barədə məlumat daxil olub.\nNazirlikdən Trend-ə verilən məlumata görə, dərhal Fövqəladə Hallar Nazirliyinin Dövlət Yanğından Mühafizə Xidmətinin qüvvə və vasitələri hadisə yerinə cəlb olunub.\nBakı- Ələt yolunda qaz kəmərində partlayış baş verib.\nBu barədə Trend-ə Fövqəladə Hallar Nazirliyinin mətbuat xidmətindən məlumat verilib.\nMəlumata görə, hadisə Bakı-Ələt yolunun 43-cü kilometrliyində baş verib. Partlayış nəticəsində qaz xəttində yanğın başlayıb.\nHadisə yerinə FHN-in Qaradağ rayon Yanğından mühafizə xidmətinin canlı qüvvəsi və texnikaları cəlb edilib. Yanğının miqyasının böyüməsinin qarşısı alınıb.


Ankaranı qana qərq edən pilotdan – Şok sözlər\n21.07.2016 12:37 | Baxış sayı: 556\nAxar.az xəbər verir ki, pilot Ankara Quru Aviasiya Komananlığının şöbə müdiri Akif Minbaşı tərəfindən əmr aldığını deyib:\nBurada bizimlə birlikdə Quru Aviasiya Məktəbi Komandanlığına məxsus təyyarələr gördüm. Polkovnik-leytenant Hakan Ərol ATAK helikopterlərinin Güvərcinliyə gətirilməsi mövzusunda təlimat aldığını dedi. Saat 22.00-da İstanbulda körpülərin bağlanıldığını görüncə, fövqəladə vəziyyət olduğunu anladım. Hakan Ərol Güvərcinliyə yox, Akınçı bazasına getməyimiz lazım olduğunu dedi. Etiraz edincə, “Güvərcinliyə baxaq, sonra Akınçıya gedərik”, - dedi. 23.00-da havaya qalxdıq.\nBir neçə dəqiqə sonra Güvərcinliyə çatdıq. Vəziyyət əvvəlkindən daha fərqli idi. 3 yanacaq tankeri aerodromda gözləyirdi. Digər birliklərdən texnik və pilotlar hava limanına göndərilmişdi. Polkovnik-leytenant Ərdal Başlar məni qarşıladı. “Xoş gəldiniz. Təcili helikopterinizə silah yükləyin” deyincə əsəbiləşdim. “Nə silah? Kim kimi vurur? Heç nədən xəbərim yoxdur”, - dedim. Texnik və pilot yoldaşlarıma “Heç kim buradan ayrılmasın, heç nə etməyin, silah yükləməyin”, – dedim.\nİçəri keçərkən Malatya vilayətində xidmət edən baş çavuş Volkan Türkqorxmazı və baş çavuş Mustafa Ormantəpəni gördüm. “Nə edirsiniz”, - soruşanda, “Nəsə etməyə çalışırıq. Sonuna qədər mübarizə aparacağıq”, – dedilər.\nTabor komandiri polkovnik-leytenant Murad Poladın otağına getdim. Hakan Ərol da otaqda idi. Belində tapança vardı. “Nə baş verir”, - soruşanda hərbi vəziyyət elan edildiyini dedi. Bunun qanuni olub-olmadığını bilmək üçün “Baş Qərargah rəisinin əmri və ya xəbəri varmı” soruşdum. H.Ərol isə baş barmağını qaldırdı və 2 min səhifəlik əmr olduğunu dedi.\nMənə oxuya bilmədiyim və anlamadığım bir yazını göstərib, “Bundan sonra sizə verilən bütün əmrləri icra edəcəksiniz. Etməsəniz, lazım olanı edəcəyik”, - dedi. Bu sözləri deyərkən silahına işarə edərək məni təhdid etdi.


Məlumat verildiyi kimi, ədliyyə orqanlarının yüksək hazırlıqlı və zəruri peşə keyfiyyətlərinə malik kadrlarla komplektləşdirilməsi məqsədilə açıq müsabiqə və müsahibələrdə müvəffəqiyyət qazanmış böyük bir qrup gənc mütəxəssis bu ərəfədə ədliyyə orqanlarına quluğa qəbul olunmuşlar.\nHəmçinin xatırladırıq ki, ədliyyə orqanlarında kadrlara olan ehtiyacı nəzərə alaraq cari ilin avqust ayının 15-də elan edilmiş növbəti açıq müsabiqə üzrə hazırda ali hüquq təhsilli Azərbaycan Respublikası vətəndaşlarının sənədlərinin qəbulu davam edir. Əlavə məlumat Nazirliyin internet səhifəsindən, eləcə də 538-01-62, 538-08-15 nömrəli telefonlar vasitəsilə almaq olar.\nMüsabiqədə iştirak edən hüquqşünasların nəzərinə çatdırılır ki, Ədliyyə Nazirliyinin Müsabiqə Komissiyası onların test imtahanına və söhbət mərhələsinə mükəmməl hazırlaşmalarına köməklik məqsədilə cari ilin oktyabr ayının ikinci yarısından etibarən Ədliyyə Akademiyasında xüsusi proqram əsasında müvafiq hazırlıq kursunun təşkilinə başlayır.\nKursda iştirak etmək istəyən namizədlərin ərizələri Ədliyyə Akademiyasında (ünvan: Bakı şəhəri, Vidadi küçəsi 158, telefon: 493-71-31) qəbul olunur.


"Ölüm yuxusunun sairliyi" » www.GUNAZ.az\nQorxulan oldu- Həkimlər koronavirus xəstələrindən imtina edir\n"Ölüm yuxusunun sairliyi"\nTarix:6-03-2020, 14:02 Oxunub:1 450\nBu günlərdə dunya görmüş el ağsaqqalı , xeyirxah insan , şair Rafiq Zəbaninin ilk şeirlər kitabı isıq üzü görmüsdür .\nR.Zəbani Astara rayonunun Ərçivan kəndində yasayır.\n2015- ci ildə Rafiq müəllim həyat yoldaşı ilə birlikdə ağır avtomobil qəzası keçirib.\nYeddi gün koma vəziyyətində qalıb.Komadan ayıldıqdan sonra, sanki yenidən doğularaq başqa aləmə düsüb və onda usaqlıqdan şair olmaq arzusu onu tək buraxmayıb.\nŞair olmaq üçün söz axtarmayıb. Çünki, söz onu məcbur edib ki, yazıb yaratsın. Bir - birindən maraqlı şeirlər yazaraq bir müddət gizli saxlayıb. Nəhayət ki kitabını çap etdirmək qərarına gəlib.\nŞeirlərinin əksəriyyətini əzbərdən söyləyən Rafiq Dadaş oğlu Cəfərov Zəbani təxəllüsü ilə məşhurlaşmağa başlayıb.\nİlahidən ilham alan şairin ata - babası dövrünün sayılıb - sećilən ziyalılarından olub.\nAna babası Hacı Kazım kişi isə o divrdə çətinliklə də olsa Məkkə ,Mədinə və Kərbəlada müqəddəs ziyarətgahlarda olmuş və o dövrün mütərəqqi fikirli , savadlı , ərəb və fars dillərini mükəmməl bilən el ağsaqqalı olub.\nRafiq Zəbani Cəfərov ata kökündən cənub bölgəsində böyük nüfuz sahibi olmuş Hacı Bağır Cəfərov nəslindəndir Xeyirxahlıqda ata və ana kökünə çəkmiş Rafiq Zəbani son dərəcə vətənpərvər, qonaqpərvər və zəhmətkeş insandır.\nRafiq Zəbaninin " Ölüm yuxusunun şairliyi " adlı şeirlər kitabında müxtəlif mövzulu - vətənpərvər , ilahi, fəlsəfi , məhəbbət və lirik şeirləri toplanmısdır.\nKitab " Ekoprint" mətbəəsində nəfis tərtibatda çap olunmusdur.\nBədii redaktoru olaraq bildirim ki, kitabın ərsəyə gəlməsində naşir Ceyhun Əliyevə , texniki redaktor Natiq Pasayevə , təcrübəli dizayner İradə Əhmədovaya , cildçi Çimnaz İsmayılovaya təsəkkur edirəm.\nRafiq müəllimlə məni istedadlı sair dostumuz, Agdam səhərində vaxtilə mehriban qonsumuz olmuş və hazırda İzraildə yaşayan German Əlioğlu tanıs edərək demisdi :\n" - Rauf, bu kişi el ağsaqqalıdir, yaxşı insandir. Bir az seirlərə əl gəzdirmişəm.Yaxşıdır, Köməkliyini əsirgəmə."\nRafiq müəllimlə tanıs olduq.\nSon dərəcə yüksək insani keyfiyyətlərə malik olan Rafiq Zəbaninin şeirləri diqqətimi cəlb etdi.\nŞeirlərini oxuduqca bu insanda olan dərin düsüncə tərzinin sahidi oldum və çox sevindim. Yazdıgım ürək sözlərimi qısa da olsa kitaba daxil edmişəm.\nKitaba geniş və təhlili ön söz yazmış sair- publisist Germana dərin təşəkkür edirəm.\nRafiq Zəbanı növbəti , qəzəllər, satirik və məhəbbət mövzulu , eyni zamanda aforizmlərindən ibarət digər kitablarını da çap etdirmək ərəfəsindədir.\nİnanıram ki bu seirlər kitabı müəllifə daha çox ugur qazandıracaqdır.\nTəbrik edirəm , uğurların bol olsun Rafiq müəllim.\nNövbəti kitabların da tezliklə isıq üzü görər , inşallah .


Azərbaycan gəncliyinin seçimi cənab İlham Əliyevdir\nAna səhifə » Müsahibə » Azərbaycan gəncliyinin seçimi cənab İlham Əliyevdir\nYeni Azərbaycan Partiyası (YAP) Gənclər Birliyinin sədri, partiyanın Siyasi Şurasının üzvü Seymur Orucov www.yap.org.az satına müsahibə verib:\n- Seymur müəllim, ölkəmiz prezident seçkiləri ərəfəsindədir. Azərbaycan gəncliyinin bu seçkilərə münasibətini necə ifadə edərdiniz?\n- Seçkilər hər bir dövlətin, xalqın həyatında mühüm hadisədir. Bu mənada, Azərbaycanda da hər zaman seçkilərə böyük önəm verilir, ölkə vətəndaşları bu prosesdə aktiv iştirak edirlər. Konstitusiyamızda vurğulandığı kimi, Azərbaycan Respublikasında dövlət hakimiyyətinin yeganə mənbəyi Azərbaycan xalqıdır. Təbii ki, dövlət hakimiyyətinin formalaşdırılması bilavasitə xalqımızdan asılıdır. Xalqın seçdiyi hakimiyyət formalaşır və dövləti idarə edir.\nBu baxımdan, cəmiyyətimizin aparıcı təbəqəsi olan Azərbaycan gəncliyi də hər zaman seçkilərdə aktiv iştirak edib. 11 apreldə keçiriləcək prezident seçkiləri də bu baxımdan istisna təşkil etmir. Hesab edirəm ki, bu seçkilərdə gənclərimiz mövcud siyasətin uğurlu davamına səs verəcəklər. Çünki həyata keçirilən dövlət gənclər siyasəti Azərbaycan gəncliyinin inkişafı üçün böyük üfüqlər açır.\n- Ölkəmizdə uğurlu dövlət gənclər siyasətinin həyata keçirildiyini qeyd etdiniz. Bu uğurlar konkret faktlarda öz əksini necə tapır?\n- Yeni Azərbaycan Partiyasının Gənclər Birliyi prezident seçkiləri kampaniyasında hansı səviyyədə iştirak edir?\n- İlk növbədə qeyd etməliyəm ki, Yeni Azərbaycan Partiyası gəncliyin inkişafına yüksək diqqət yetirir. Təbii ki, partiyamızda gənclərin öz bilik və bacarıqlarını üzə çıxarması üçün geniş imkanlar yaradılıb. Partiya rəhbərliyi intellektual, fəal gənclərin bir çox təşəbbüslərini dəstəkləyir və onların cəmiyyət həyatında daha aktiv iştirak etməsinə hərtərəfli dəstək göstərir. Bütün bunlara görə Azərbaycan gəncliyinin mütləq əksəriyyəti öz siyasi talelərini YAP-la bağlayırlar. Hazırda partiyada gənclərin təmsilçiliyi 40 faizə qədərdir. Bu gün partiyamızın üzvlərinin sayı 700 min nəfərdən çoxdur və yeni qoşulanların əksəriyyəti də məhz gənclərdir.\nPrezident seçkiləri kampaniyasına gəlincə, əlbəttə ki, bu gün başlıca vəzifəmiz bu prosesdə aktiv iştirak etməkdir.\nBilirsiniz ki, fevral ayında Yeni Azərbaycan Partiyasının VI Qurultayı tarixi bir qərar qəbul etdi. Qurultay prezident seçkilərində cənab İlham Əliyevin namizədliyini irəli sürdü. Azərbaycan gəncliyi bu qərarı böyük sevinclə qarşıladı. YAP-ın VI Qurultayının belə bir qərar qəbul etməsi cəmiyyətdən gələn sosial sifariş idi.\nHesab edirəm ki, artıq ölkə gəncliyi seçki ilə bağlı öz qərarını verib. Xüsusilə, sosial şəbəkələrdə öz mövqeyini paylaşır və cənab İlham Əliyevin qələbə qazanacağına əmin olduqlarını vurğulayırlar.\nHəmçinin qeyd etməliyəm ki, YAP Gənclər Birliyi seçki kampaniyasının təşviqat mərhələsində fəal iştirak edirlər. Gənclər partiyamızın fəal üzvləri kimi bütün seçki prosesinə, cənab İlham Əliyevin təbliğat-təşviqat kampaniyasının uğurla həyata keçirilməsinə öz töhfələrini verməyə çalışırlar. Sevindirici haldır ki, partiyamızın rəhbərliyi də bu prosesdə gənclərimizə yüksək etimad göstərir. Kampaniya çərçivəsində gənclər müxtəlif layihələr həyata keçirirlər ki, bu da ictimaiyyət, seçicilər tərəfindən böyük maraqla qarşılanır.\n- Seymur müəllim, prezident seçkilərinin təbliğat-təşviqat kampaniyası çərçivəsində seçicilərlə görüşlərdə iştirak edirsiniz. Bu görüşlərdən təəssüratlarınız necədir?\n- Əlbəttə ki, təəssüratlarım çox yüksəkdir. Görüşlərdə vətəndaşlarımız böyük ruh yüksəkliyi ilə iştirak edirlər. Onlar qeyd edirlər ki, Azərbaycanın firavan gələcəyi naminə Heydər Əliyev siyasətinə, bu siyasəti uğurla davam etdirən cənab İlham Əliyevə etimad göstərirlər.\nO cümlədən gənc seçicilərimizin mövqeyi də bundan ibarətdir. Mən əminəm ki, xalqımız budəfəki seçkidə də partiyamızın Sədri cənab İlham Əliyevə səs verəcək. Qələbəmiz çox yaxındadır. Mən bir daha hər bir vətəndaşı, o cümlədən gənclərimizi aprelin 11-də seçki məntəqələrinə getməyə və işıqlı gələcəyimiz naminə cənab İlham Əliyevə səs verməyə çağırıram. Xalqın bu seçimi Azərbaycanın uğurlarına sevinməyən, hər addımda ölkəmizə qara yaxmağa çalışan xarici və daxili qüvvələrə tutarlı cavab olacaq. İnanırıq ki, qarşıdakı 7 ildə də cənab İlham Əliyevin rəhbərliyi ilə Azərbaycan möhtəşəm nailiyyətlərə imza atacaq.


1948-ci il dekabrın 10-da Birləşmiş Millətlər Təşkilatı Baş Məclisi İnsan hüquqları haqqında Ümumi Bəyannamə qəbul edib. Həmin tarixdən etibarən hər il dekabrın 10-u bütün dünyada İnsan Hüquqları Günü kimi qeyd olunur.\nBu gün Naxçıvan Muxtar Respublikasında da insan hüquq və azadlıqları daim diqqət mərkəzində saxlanılır, muxtar respublikanın sosial-iqtisadi və demokratik inkişafına uyğun olaraq hüquq institutlarının təkmilləşdirilməsinə, insan hüquqlarının müdafiəsi mexanizminin və ədalət mühakiməsinin səmərəliliyinin artırılmasına, əhalinin keyfiyyətli hüquqi yardımla təmin edilməsinə xüsusi diqqət yetirilir.\nNaxçıvan Muxtar Respublikasının İnsan Hüquqları üzrə Müvəkkilinin (Ombudsmanın) mətbuat xidmətindən AZƏRTAC-ın Naxçıvan bürosuna bildirilib ki, muxtar respublikasında insan hüquqlarının müdafiəsi ilə bağlı hüquq institutlarının inkişafı tarixində ən əhəmiyyətli və yaddaqalan hadisə Ali Məclis Sədrinin təşəbbüsü ilə insan hüquqlarının müdafiəsi üzrə orqanlar sistemində yeni və müstəqil məhkəmədənkənar alternativ hüquq müdafiə vasitəsi olan müvəkkil təsisatının yaradılması olub. Belə ki, 2006-cı il fevralın 20-də “Naxçıvan Muxtar Respublikasının İnsan Hüquqları üzrə Müvəkkili (Ombudsman) haqqında” Naxçıvan Muxtar Respublikası Qanunu qəbul edilib, fevralın 21-də isə Naxçıvan Muxtar Respublikası Ali Məclisinin Sədri “Naxçıvan Muxtar Respublikasının İnsan Hüquqları üzrə Müvəkkili (Ombudsman) haqqında” Naxçıvan Muxtar Respublikası Qanununun tətbiq edilməsi haqqında Fərman imzalayıb. Ötən dövrdə təsisatın fəaliyyətinin təkmilləşdirilməsi diqqət mərkəzində saxlanılıb, “Naxçıvan Muxtar Respublikasının İnsan Hüquqları üzrə Müvəkkili (Ombudsman) haqqında” Naxçıvan Muxtar Respublikasının Qanununa edilmiş dəyişiklərlə təsisatın səlahiyyətləri daha da artırılıb. Həyata keçirilmiş bu tədbirlər insan hüquq və azadlıqlarının daha səmərəli müdafiəsinə xidmət edib.\nDövlətimizin başçısının “Naxçıvan Muxtar Respublikasında hüquq institutlarının inkişafı haqqında” 2006-cı il 2 noyabr tarixli Fərmanı muxtar respublikada bu sahədə inkişafı təmin edib. Belə ki, ötən dövrdə Naхçıvan Muхtar Rеspublikasında hüquq institutlarının inkişafı, hüquq-mühafizə оrqanlarının və məhkəmələrin fəaliyyətlərinin müasir tələblər nəzərə alınmaqla təşkili, eləcə də оnların maddi-tехniki bazasının daha da möhkəmləndirilməsi sahəsində mühüm işlər görülüb, dövlət orqanlarının, o cümlədən məhkəmə orqanlarının müasir texniki avadanlıqlarla təchiz edilməsi, habelə onların fəaliyyətində yeni informasiya-kommunikasiya texnologiyalarının geniş tətbiqi istiqamətində bir sıra zəruri addımlar atılıb. Müvəkkil təsisatının fəaliyyəti təmin edilib, məhkumların hüquqlarının daha səmərəli müdafiəsi məqsədilə penitensiar xidmətin infrastrukturu təkmilləşdirilib, hər bir vətəndaşın öz konstitusion hüquq və qanunla qorunan mənafelərinin həyata keçirilməsi, o cümlədən əhalinin yüksəkkeyfiyyətli hüquqi yardımla təmin edilməsi məqsədilə vəkillik institutunun hüquqi statusu müəyyənləşdirilib və inkişaf etdirilib.\nBu gün Naxçıvan Muxtar Respublikasında aparılan məqsədyönlü sosial siyasət nəticəsində insanların maddi rifah halı yüksəlib, hüquq və azadlıqların qorunması istiqamətində ardıcıl tədbirlər həyata keçirilib. Əhalinin sosial rifahının yaxşılaşdırılması sahəsində görülən işlərin tərkib hissəsi kimi məşğulluq probleminin həlli mühüm əhəmiyyət kəsb edir. Naxçıvan Muxtar Respublikası Ali Məclisi Sədrinin 2016-cı il 11 yanvar tarixli Sərəncamı ilə təsdiq edilmiş “2016-2020-ci illərdə Naxçıvan Muxtar Respublikasında əhalinin məşğulluğunun artırılması üzrə Dövlət Proqramı”nın icrası işaxtaranların sosial müdafiəsinin güclənməsinə, səmərəli məşğulluq üçün əlverişli şəraitin yaradılmasına, özünüməşğulluq və peşə hazırlığı imkanlarının artırılmasına zəmin yaradıb.\nÖtən dövrdə muxtar respublikada sosial qayğıya ehtiyacı olan vətəndaşların, o cümlədən məhdud fiziki imkanlı şəxslərin sosial müdafiəsinin gücləndirilməsi, onların cəmiyyətə inteqrasiyası istiqamətində həyata keçirilən tədbirlər davam etdirilib, Naxçıvan Muxtar Respublikası Ali Məclisinin Sədri tərəfindən imzalanan sərəncamlarla “2014-2015-ci illərdə Naxçıvan Muxtar Respublikasında sağlamlıq imkanları məhdud uşaqların təhsilə cəlbi üzrə Dövlət Proqramı” və “2016-2020-ci illərdə Naxçıvan Muxtar Respublikasında sağlamlıq imkanları məhdud uşaqların təhsili və reabilitasiyası üzrə Dövlət Proqramı” qəbul olunub. Dövlət proqramlarının icrası çərçivəsində bu kateqoriyadan olan şəxslərin sosial təminatının yaxşılaşdırılması, onların minik avtomobilləri və texniki-bərpa vasitələri ilə təmin edilməsi, təhsil almaları, məşğulluq imkanlarının yüksəldilməsi, istedad və bacarıqlarının inkişaf etdirilməsi, habelə asudə vaxtlarının səmərəli təşkili üçün hərtərəfli şərait formalaşdırılıb.\nMuxtar respublikada qadın hüquqlarının müdafiəsi, o cümlədən məşğulluğunun təmin olunması diqqət mərkəzində saxlanılıb, onların fəaliyyəti üçün yaradılan şərait qadınların ictimai-siyasi və sosial-mədəni həyata daha fəal cəlb olunmasını şərtləndirməklə yanaşı, həm də öz potensiallarını səmərəli şəkildə reallaşdırmalarına yol açıb.\nNaxçıvan Muxtar Respublikasında dövlət gənclər siyasəti də uğurla həyata keçirilir. Son illər muxtar respublikada Gənclər Mərkəzi, kitabxanalar, mədəniyyət evləri, ali təhsil müəssisələrində yeni tədris korpusları, məktəb binaları, olimpiya idman kompleksləri, idman mərkəzləri və digər obyektlər tikilərək və ya əsaslı təmir olunaraq istifadəyə verilib. Gənclərin asudə vaxtlarının səmərəli təşkili, yaradıcılıq potensiallarının üzə çıxarılması, o cümlədən onların hüquq sahəsinə olan maraqlarının artırılması, gənclər arasında insan hüquq və azadlıqlarının təbliği daim diqqət mərkəzində saxlanılır və bu tədbirlərin davamı kimi Naxçıvan Muxtar Respublikasının İnsan Hüquqları üzrə Müvəkkilinin (Ombudsmanın) təşkilatçılığı ilə mütəmadi olaraq hüquq olimpiadaları və bilik yarışları, intellektual oyunlar keçirilir.\nMəhkumların saxlanma şəraitinin beynəlxalq standartlara uyğunlaşdırılması və onların yaşayış yerlərinə yaxın ərazilərdə saxlanılması istiqamətində də mühüm tədbirlər həyata keçirilib. 2008-ci ildə məhkumların və saxlanılan şəxslərin hüquqlarının təmin edilməsi məqsədilə müasir standartlara cavab verən Qarışıq Rejimli Cəzaçəkmə Müəssisəsi ölkəmizdə ilk dəfə olaraq muxtar respublikada istifadəyə verilib. Müasir tələblərə cavab verən bu müəssisənin yaradılması insan hüquqlarının müdafiəsi sahəsində mühüm tədbirlərin davamı kimi xüsusi əhəmiyyətə malikdir. Məhkumların asudə vaxtlarının təşkili və əmək fəaliyyətinin daha səmərəli təmin edilməsi məqsədilə 2016-cı ildə Penitensiar Xidmətin Qarışıq Rejimli Cəzaçəkmə Müəssisəsində yeni yaradıcılıq və istehsalat binası istifadəyə verilib, məhkumlara xalçaçılıq və misgərlik sənəti üzrə kurslar təşkil olunub, onların istehsalat sahəsində hazırladıqları əl işləri muxtar respublikada keçirilən müxtəlif sərgilərdə nümayiş etdirilib.\nMiqrantların hüquq və azadlıqlarının qorunması və təminatı da diqqət mərkəzindədir. Saxlanılan miqrantların hüquqlarının təmin edilməsi məqsədilə 2016-cı ildə Naxçıvan Muxtar Respublikası Dövlət Miqrasiya Xidmətinin Miqrantların Saxlanılması Mərkəzi istifadəyə verilib. Qanunvericilikdə nəzərdə tutulmuş qaydalara uyğun olaraq mərkəzdə hər cür şərait yaradılıb.\nMuxtar respublikada azad mətbuatın fəaliyyət göstərməsi, söz və fikir azadlığının təmin olunması, sürətli internetə çıxış imkanlarının yaradılması insan hüquqlarının və azadlıqlarının qorunması sahəsində həyata keçirilən tədbirlərin tərkib hissəsi kimi mühüm əhəmiyyət daşıyır. Ötən dövrdə milli mətbuatın yubileylərinin dövlət səviyyəsində qeyd olunması, 2005-ci ildə Naxçıvan Mətbuat Şurasının yaradılması, 2012-ci ildə “Şərq qapısı” qəzetinin internet saytının fəaliyyətə başlaması, 2016-cı ildə Naxçıvan Muxtar Respublikası Dövlət Televiziya və Radio Verilişləri Komitəsi üçün yeni internet saytının yaradılması və teleradio verilişlərinin internet üzərindən yayıma başlaması, 2018-ci ildə isə muxtar respublikanın ilk informasiya agentliyinin “Nuhçıxan” İnformasiya Agentliyinin və onun internet saytının yaradılması Ali Məclis Sədrinin mətbuata və kütləvi informasiya vasitələrinə göstərdiyi diqqət və qayğısının parlaq təzahürü olmaqla yanaşı, həm də ictimai tribuna kimi insan hüquqlarının təminatı sahəsində görülən işlərin davamıdır.\nMuxtar respublikada sosial-iqtisadi inkişafın təmin edilməsi və bu sahədə həyata keçirilən tədbirlər, bütün sahələrdə müasir çağırışlara əsaslanan yeni üsul və sistemlərin tətbiqi, habelə dövlət orqanlarının fəaliyyətinin davamlı təkmilləşdirilməsi insan hüquq və azadlıqlarının səmərəli təmin edilməsinə, səmərəli müdafiəsinə şərait yaradıb.


nessi gomes - Sözaltı Sözlük\n1. bu sifarişi boynuma qoyan: reyn\n14.08.2021 14:30, Theeyeschico\n2. Dərviş təsiri bağışlayan, səsinə quzu kəsiləsi, can-ciyər portuqal musiqiçisi.\nAll related kimi gülməşəkərimə çevrilmiş parçası ilə ikinci dəfə dünyadan sesler kanalında tanış olandan bezmədən-usanmadan dinləyirəm hər mahnısını. Yaradır da.\nsəsi və kliplərinin vəhdəti insanı olduğu məkandan uzaqlaşdırıb, ucsuz-bucaqsız bir gözəlliyə itələyir. Bir az da romantikləşsəm, yuxusuz gecələrimə rəng qatırsddg. Xüsusilə, bağda, meşədə, təbiətlə iç-içə olanda dinlənəsi sənətçilərdəndir.\nmahnılarının sözləri dünyəvi sevgi, hikmət üzərinə olur deyə tumarlanır dinləyici.\nNovo amanhecer kimi hüzur, sakitlik abidəsi sayılan, underrated parçası ikinci favorimdir:\nAs you will kimi də narahatlığımı ovudan bir parçasını da paylaşım, gedirəm-*\n14.08.2021 15:02, reyn


Qəzet satan ateist baş nazir və ailəsi - FOTOLAR - ATV.AZ\nQəzet satan ateist baş nazir və ailəsi - FOTOLAR\n02.02.2015 11:38 2403 dəfə oxunub\nYunanıtsan keçirilən seçkilərdə qalib gələn Aleksis Çipras ölkənin son 150 ildəki ən gənc baş naziridir.\nUzun müddətdir siyasi fəaliyyətlə məşğul olan Çipras 1990-cı ildə 100 minlərlə tələbənin keçirdiyi etiraz aksiyalarına liderlik edib. Bu illərdə başlayan və üç ay davam edən “Önlük” hərəkatının liderlərindən birinə çevrilib.\nBu vaxt o, Kommunist Partiyası Gənclər Təşkilatının üzvü idi. Həmin dövrdə ölkənin baş naziri olan Konstantin Miçotakisin hazırladığı qanun layihəsinə etiraz edən tələbə aksiyalarında 5 nəfər öldü. Buna baxmayaraq etirazçılar tələblərini qəbul etdirməyə nail oldu və qanun layihəsi ləğv olundu. Bu hadisədən sonra Aleksis məşhurlaşdı və xalqın rəğbətini qazandı.\nMəktəb illərini xatırlayarkən Aleksis Çipras deyir: “Həmyaşıdlarımın məktəbdə basketbol oynadığı, sevgililəri ilə gəzdiyi vaxtda mən Kommunist Partiyasının rəsmi qəzeti olan “Odigitis”i satmaqla məşğul idim”.\nBaş nazirin məktəb illərində ləqəbi də var idi. Ona argentinalı inqilabçı Çe Geveranın şərəfinə “Che-pras” deyirdilər.\nAfina Texniki universitetinin İnşaat mühəndisliyi fakültəsini bitirəndən sonra Aleksis hərbi xidməti də paytaxt Afinada keçib.\nBaş nazir evli olmasa da 20 ildir münasibətdə olduğu Peristera Baziana ilə yaşayır. “Birgə həyat müqaviləsi” imzalayan cütlüyün iki uşağı var. Aleksis özü ateist olduğuna görə uşaqlarını da xaç suyuna saldırmayıb.\nBaş nazir olmasına baxmayaraq, o hələ də Afina küçələrində motosikletlə gəzir. Heç vaxt qalstuk taxmır. Bunu sevmədiyini deyir.


Hamilə qalmaq istəyənlərin tək məkanı: Qanla müalicə - FOTOLAR\nQazaxıstanda Unqurtas adlı dağın ətəyində yerləşən eyni adlı qəsəbədə Bifatima Dualetova adlı sufi dərviş yaşayır. Bifatima iddia edir ki, bura “gücün yeridir” və insanların problemlərini həll edə bilər. Onun qonaq evində bütün keçmiş Sovet İttifaqından davamçılar yaşayır.\nMovqe.az publika.az-a istinadən xəbər verir ki, Qərb fotoqrafı Denis Vedjas iki ay bu qəsəbədə yaşayaraq şamançılığı fotolarına sığdıra bilib.\nFotoqraf Unqurtasda 2011-ci ilin yanvar-mart aylarında yaşayıb. O, şamançılıq mərasimləri keçirən zəvvarları müşayiət edir, mərasimləri təsvir etməklə yanaşı, onların tapşırıqlarını yerinə yetirirdi.\nHər səhər zəvvarlar müqəddəs təpədə meditasiya ilə məşğul olur.\nŞaman gündüz qonaqların çay, yağ və buterbrodlara qonaq edir.\nEvin girişində heyvan kəlləsi.\nBifatima kişini çay suyu ilə isladaraq ona xeyir-dua verir.\nQoyunun başını qida üçün istifadəyə hazırlayırlar.\nŞaman dua edir.\nBifatima daim Qurban mərasimini yerinə yetirir, öz davamçılarını cinlərdən qurtarmaq üçün qoyunları öldürür. Mərasimdə iştirak etməyi arzulayanlar iki heyvanı gətirməlidir. Fotoda mərasimin bir hissəsi təsvir edilib. Zəvvar uzanır, qoyunu isə onun belinə qoyurlar.\nŞaman mərasimin bütün iştirakçıları boyunlarını gizlədilmiş enerjidən azad etmək üçün vurur.\nİnsanlar mərasimdən sonra öz günahlarını yumaq üçün soyuq çayda yuyunurlar.\nBifatimanın qonaq evinin sakinlərinin əksəriyyəti üç kateqoriyaya bölünür: bəziləri ölümcül xəstəlikdən sağalmaq, ikincilər narkotiklərdən asılılığa qalib gəlmək, üçüncüləri isə hamilə olmaq istəyirlər. Bəziləri burada bir neçə gün, başqaları illərlə qalır. Aksulu icmanın ümunmüddətli qonaqlarından biridir. O, Unqurtasa artıq üçüncü ildir gəlir.\nMərasimin bir hissəsi: şaman öz davamçısını qoyunun ağciyərləri ilə vurur.\nBifatimanın əllərində qoyunun ağciyərləri var. Divarda yazılar isə ianələrin siyahısıdır.\nAyda bir dəfə şaman qonaq evinin bütün sakinlərinin başlarını qırxır.\nAyində öldürülən heyvanların qalıqlarında da itlərə tez-tez pay düşür çatır.\nBifatima zəvvarları müqəddəs sufi məkanlarına aparır.\nBifatima mavzoley qarşısında dualar oxuyur.\nMüqəddəs təpədə axşam duası.\nBifatima Rusiyadan olan zəvvarlarla birlikdədir.\nBifatimanın köməkçisi Cumaqali.\nİcmadan insanlar. Onlar gündüz adətən fermada işləyirlər: anbarları təmizləyir, qoyunları otarır və ya qazları qovurlar. Bifatimanın sözlərinə görə, əcdadların ruhları hər bir işçinin bu hərəkətlərinin simvolik mənasını dərk etmək istəyir.\nZəvvarlardan biri mərasimdən sonra çayı içir. Onun üzündə qurbanlıq qoyunun qanı var.\nYeraltı məsciddə gecə meditasiyası.\nUnqurtas dağına yol. Əfsanəyə görə, Əhməd Yassaui onu son sığınacaq kimi seçib.


Arif Alışanovu öldürmək istəyənlərə AĞIR CƏZA tələbi\n10 İyul 2018, 16:33\nAZTV sədri Arif Alışanov və onun ailə üzvlərinə qarşı sui-qəsddə təqsirləndirilən Şücaət Əkbərov, Qoçalı Cəbiyev, Zöhrab Şirinov, Aqşin Hüseynovun barələrindəki cinayət işi üzrə məhkəmə davam edib.\nUnikal.org-un məlumatına görə, Bakı Ağır Cinayətlər Məhkəməsində hakim Əfqan Hacıyevin sədrliyi ilə keçirilən prosesdə prokuror Fərid Nağıyev çıxış edərək Şücaət Əkbərovun 18 il, Qoçali Cəbiyev 16 il Zöhrab Şirinov 17 il və Aqşin Hüseynov 6 il müddətinə azadlıqdan məhrum edilməsini tələb edib.\nProkuror həmçininn Ş.Əkbərovun özü, keçmiş həyat yoldaşı və qızının adına olan bir sıra əmlakların müsadirə olunmasını və Alışanova dəymiş ziyanın ödənməsinə yönəldilməsini istəyib.\nZərərçəkən Dəyanət Cəfərov və Hacı Babayev çıxış edərək prokurorun çıxışı ilə razı olduqlarını bildiriblər.\nArif Alışanovun nümayəndəsi Zaur Abbasov çıxış edərək bildirib ki, prokurorun çıxışı ilə razıdırlar: "Peşman deyillər. Alışanovun ünvanına nalayiq ifadələr səsləndiriblər. Alışanov onlardan şikayətçidir. Ona görə prokurorun istədiyi cəza ilə razılaşırıq.\nAlışanovun Aqşinə qarşı şikayəti yoxdur. Ona daha yüngül cəza verilməsini istəyirik".\nProses iyulun 13-də davam edəcək.\nİttihama görə, Ş.Əkbərov 2013-cü ilin iyul ayından 2017-ci ilin yanvarınadək Şamaxı rayonunda və Baki şəhərində külli miqdarda özgə əmlakını aldatma və etibardan sui-istifadə yolu ilə ələ keçirmək məqsədilə dələduzluq edərə mütəşəkkil dəstə yaradıb, qanunsuz olaraq silah, döyüş sursat əldə edib, sifarişlə iki və daha çox şəxsi qəsdən öldürməyə cəhd edib. O, A.Alışanovun 4 milyon 641 min 696 manatlıq əmlakını ələ keçirmək istəyib.


Sosial mənzillərin tikintisi Bakıda mənzil qiymətlərinə necə təsir edəcək? - AzEuroNews\nİnternet “Android”in müəllifi “Apple”ə rəqib yaradır Texnologiya “Google” nəhəng layihəsini dayandırdı Texnologiya “Apple erası bitdi” – “PayPal”ın yaradıcısı Kosmos Kainatdan möhtəşəm video: dünyada dan yerinin sökülməsi Ana Səhifə Azərbaycan Cəmiyyət Sosial mənzillərin tikintisi Bakıda mənzil qiymətlərinə necə təsir edəcək?\ntweet “Bakıda sosial mənzillərin tikintisinə başlanması mənzil bazarında şişirdilmiş qiymətlərin qarşısını alacaq”. Bunu “MBA Group” konsaltinq şirkətinin baş direktoru, daşınmaz əmlak sahəsi üzrə ekspert Nüsrət İbrahimov bildirib.\nEtiketlərQiymətSosial ev Paylaş\ntweet Əvvəlki yazıSəhər yuxudan gümrah oyanmağın 10 YOLUNövbəti məqalə2020-ci il Olimpiadasının proqramına 5 yeni idman növü əlavə edilib AzEuronewshttp://AzEuronews.com\tƏlaqədar yazılarRedaktorun seçimi\nİdman `Ayrılandan sonra arxamca söyüş söydü` – Kamran A


Ürəyindən yaralanan qazimizin ANASI QƏZƏBLƏNDİ: "Ayıbdır..." - son xeberler\nÜrəyindən yaralanan qazimizin ANASI QƏZƏBLƏNDİ: "Ayıbdır..."\nDöyüşlərdə yaralanan qazi Elçin Səmədov Bakıda əməliyyat edilib.\nMətbuatda bununla bağlı məlumat yayılıb.\nXəbəri dəqiqləşdirmək üçün Sonxeber.az qazinin anası Vüsalə xanım ilə telefon bağlantısı yaradıb:\n"İndi həkimlərlə danışdım. Deyirik görən bu şaiələri yayan kimdir?! Ayıbdır, böhtan atanları axtarışa vermək lazımdır. Elçin özü video çəkib bu barədə açıqlama yayacaq".\nSosial Baxılıb: 8865 Tarix: 03 dekabr 2020\nBritaniya həkimləri bildiriblər ki, döş qəfəsində həmişə kəskin ağrıların olması heç də həmişə ürəktutma əlaməti deyil.. . "Report" xəbər verir ki, bu barədə "Express" nəşri yazıb.. . Alimlər qeyd edib ki, ürək tutması tez-tez bir sıra başqa əlamətlərlə də müşayiət olunur. Onları\nRusiyada "Youtube" blogeri Stas Reşetnikovun canlı yayımı zamanı qadının ölməsi ilə bağlı cinayət işi açılıb.. . Bu barədə "Meduza" məlumat yayıb.. . Reşetnikov və dostu qadını ələ salıblar. Sonra isə onu üst geyimi olmadan evdən çıxarıblar. Bir neçə saat sonra onu evə buraxmağa qəra\nKoronavirusa yoluxanlar üçün ən təhlükəli dövr xəstəliyin doqquzuncu - onuncu günləridir. Bu vaxt yoluxmuş insanda nəfəs darlığı və ağciyərlərdə geniş iltihab prosesinin başlaması ilə xarakterizə olunan kəskin respirator distres-sindromu inkişaf edir.. . Lb.ua-nın məlumatına görə, bu barədə ukraynal\nAzərbaycan Ordusunun igid əsgərinin sosial şəbəkələrdə şer deyən əsgərin görüntüləri yayılıb.. . BiG.AZ xəbər verir ki, yayılan bu görüntüsü hər kəsi kövrəldib.. . Sözügedən görüntünü təqdim edirik:. .\nABŞ-da yeni növ koronavirusun yaratdığı xəstəliyin təsirindən ölənlərin sayı son sutkada ən yüksək göstəriciləri keçib.. . "Report" xəbər verir ki, bu barədə "The New York Times" yazıb.. . Nəşrin məlumatına görə, son gündə ABŞ-da COVID-19-un yaratdığı fəsadlardan 2 760 nəfər ölüb


Turizm Türkiyənin əsas gəlir mənbəyidir. 2016-2017-ci illərdə çevriliş cəhdindən və Rusiya ilə mübahisədən sonra bu sahədə geriləmə baş verdi, lakin keçən il təxminən 40 milyon turist geri döndü.\nOnun sözlərinə görə, "Türkiyə qiymətlərə həssas bir yerdir və qiymətlərin 1 avro artması belə Türkiyənin turizm sektorunda satış şansını azaldır."\nTürkiyə Otellər Birliyi (TUROB) tərəfindən yayımlanan məlumatlar İstanbuldakı orta gündəlik tariflərin 91, cənubda Antalyada isə 98 avro olduğu halda, bu göstəricilərin Afinada 142, Milanda 151 və Barselonada 150 avro təşkil etdiyini göstərir. Bütün bu şəhərlər Türkiyənin rəqibləridir.\nTürkiyə 2023-cü ildə 75 milyon turist və 65 milyard dollar gəlir əldə etməyi qarşıya məqsəd qoyub, lakin TUROB əvvəlki illərdəki enişdən sonra rəqabət qabiliyyətini yenicə bərpa etdiyi zaman bu yeni xərclərə görə hədəfinə çatmaya biləcəyini bildirib.


Şuşanın işğalından 25 il ötür » Absheronxeber.az | İnformasiya agentliyi\n8-05-2017, 16:44 Oxunub: 614\n1992-ci ilin 8 mayı işğal günü kimi tariximizə yazılıb. Bu, hər bir azərbaycanlının 25 ildir ki, xatırladığı ağrılı-acılı gündür - Şuşanın işğalı günü. Hər kəsi hiddətləndirən, qəzəb doğuran günə çox təəssüf ki, XXI yüziilikdə bəşəriyyətin sivil dəyərləri yaşadığı zamanda işğal tarixi kimi qeyd edirik. Azərbaycan xalqının mədəniyyətinin, əsrarəngiz musiqisinin beşiyi sayılan, tarixi Azərbaycan torpaqlarının əbədi və ayrılmaz parçası, böyük alimlərin, bəstəkarların, şairlərin vətəni olan Şuşa şəhəri artıq 25 ildir təcavüzkar Ermənistanın işğalı altındadır. Yadlar tapdağında olan Şuşa sükuta qərq olub. Bu sükutu yaşadan isə köçəri, yersiz, tarixsiz ermənilərin olması heyrət doğurmaya bilməz. Bu gün qapıları üzümüzə bağlı olan Şuşa həsrət dolu baxışlarla öz əsl-nəcabətli, tarix boyu burada yaşayıb və bu məkanı qurub-yaradan insanların yolunu gözləyir. O insanların ki, burada qəhrəmanlıq, igidlik və qeyrət tarixini torpağa qanları ilə həkk ediblər.\nTarix yazılır və zaman-zaman oxunur. Əgər bu tariximizi yazmayıb unutsaydıq, sözsüz ki, erməni xəyanətinin nəticəsi kimi Şuşa kimi möhtəşəm şəhərin XX əsrdə 3 dəfə erməni təcavüzünün qurbanı olduğunu bilməzdik. Ötən əsrin əvvəli 1905-1907-ci illərdə Şuşa şəhəri ermənilər tərəfindən hücuma məruz qaldı və yandırıldı. 1920-ci ildə şəhərin xeyli hissəsi ermənilər tərəfindən dağıdıldı. 3-cü dəfə 1992-ci ilin mayında ermənilər bu şəhəri tamamilə işğal etdilər.\nHeç kəsin Şuşanın işğalını təsəvvürünə gətirmədiyi halda, Şuşanın işğalına gedən yol Meşəlidən, Kərkicahandan, Malıbəylidən, Quşçulardan və Xocalıdan keçdi. Şuşa 1992-il mayın 8-də erməni və rus hərbi birləşmələri tərəfindən işğal edildi. Tarixin bu yaddaş səhifəsini hər bir azərbaycanlı yaddaşına həkk etməlidir. İşğal zamanı 1860 azərbaycanlı yaralandı, 480-i həlak oldu, 22 min nəfər öz yurdundan didərgin düşdü. Əsir götürülmüş 68 soydaşımızın taleyi barədə bu günə qədər məlumat yoxdur. Şuşanın işğalı zamanı yerli əhalinin 193 nəfəri şəhid, 102 nəfəri isə əlil oldu.\nŞuşa şəhərində azərbaycanlıların tarixi izlərini silmək məqsədilə vandallar 600-ə yaxın tarixi-memarlıq abidəsini, o cümlədən Pənahəli xanın sarayını, Cümə məscidini, Aşağı Gövhər Ağa məscidi, Xurşid Banu Natəvanın evini, Molla Pənah Vaqifin məqbərəsini yerlə-yeksan etmiş, 7 məktəbəqədər uşaq müəssisəsini, 22 ümumtəhsil məktəbini, mədəni-maarif, kənd təsərrüfatı texnikumlarını, orta ixtisas musiqi məktəbini, 8 mədəniyyət evini, 22 klubu, 31 kitabxananı, 2 kinoteatrı, 8 muzeyi, o cümlədən Şuşa Tarix Muzeyi, Dövlət Xalça Muzeyinin filialı və Xalq Tətbiqi Sənəti Muzeyi, Qarabağ Dövlət Tarix Muzeyi, turist bazasını, Qafqazda yeganə Şərq musiqi alətləri fabrikini dağıtmış, buradakı nadir sənət incilərini talayıb və məhv ediblər. Ermənilər insanlığa sığmayan vəhşiliyə də əl atıblar: Üzeyir Hacıbəyli, Bülbül, Natəvan kimi tarixi şəxsiyyətlərin heykəllərini belə güllələdilər.\nŞəhərin tarixi muzeyinin 5 minədək əşyası, Azərbaycan Xalçası və Xalq Tətbiqi Sənəti Dövlət Muzeyi Şuşa filialı, Dövlət Qarabağ Tarixi Muzeyinin 1000-dək əşyası, professional Azərbaycan musiqisinin banisi, bəstəkar Üzeyir Hacıbəylinin (300-dən çox əşya), vokal sənətimizin əsasını qoymuş böyük müğənni Bülbülün (400-dək əşya), görkəmli musiqiçi və rəssam Mir Mövsüm Nəvvabın (100-dən çox əşya) xatirə muzeylərinin fondları qarət edilib. İşğal olunmuş ərazilərdə erməni işğalçılarının özbaşınalığı, tarix və mədəniyyət abidələrimizin dağıdılması və qəsdən korlanması "Silahlı münaqişə baş verdikdə mədəni dəyərlərin qorunması haqqında" 1954-cü il Haaqa Konvensiyasına, "Ümumdünya mədəni və təbii irsin mühafizəsi haqqında" YUNESKO-nun 1972-ci il konvensiyasına ziddir.\nBu, Şuşanın bugünü və keçmişi ilə bağlı olan tarixindən kiçik bir səhifədir. Böyük tarixə yeni saxta tarix yazmaq elə də asan deyil. Bu böyük tarixdə bir güc var, qəhrəmanlıq var. Şuşa müqəddəs bir şəhərdir. Bu işğal tarixi müvəqqətidir. Azərbaycan Prezidenti İlham Əliyevin həyata keçirdiyi siyasət, ölkənin gücü, iqtisadi inkişafı, dünya birliyində yeri, milli ordusu şuşalıları Şuşaya qaytaracaq.\nÜmummilli Lider Heydər Əliyevin vurğuladığı kimi, "Şuşasız, Ağdamsız, ümumiyyətlə Qarabağsız Azərbaycan yoxdur". Bunun başqa bir yolu yoxdur. Ermənilər Şuşanı müvəqqəti işğal etsələr də, kəndlərinə yalançı adlar qoyub özünküləşdirməyə cəhd etsələr də, bu, utopiya olaraq qalacaq. Zaman ən böyük hakimdir. Ümummilli Lider Heydər Əliyev işğal altında olan torpaqlarımızın sülh yolu ilə azad edilməsinə çalışmışdır. Bu gün Azərbaycan Respublikasının Prezidenti İlham Əliyev bu siyasəti ardıcıl və geniş şəkildə davam etdirir. Erməni işğalının və müharibə vəziyyətinin davam etdiyini nəzərə alan Azərbaycan dövləti öz ordusunun gücünü, hərbi kadrların peşəkarlıq səviyyəsini durmadan artırır, hərbi qüdrətini yüksəldir. Azərbaycan tərəfi açıq bəyan edib ki, sülh danışıqları nəticə verməzsə, münaqişə hərb yolu ilə həll ediləcəkdir.\nÖtən ilin aprel döyüşləri Azərbaycan Ordusunun gücünü ortaya qoymuş oldu. Ermənilərin törətdikləri təxribatların qarşısının alınması zamanı Azərbaycan əsgəri düşmənə ərazilərimizə qarşı hərbi təcavüz siyasətinin davam etdirildiyi illərin ən sərt cavabını verərək, ən ağır zərbəsini vurdu. Azərbaycanın getdikcə artan qüdrətini və gücünü düşmən qovulduğu yüksəkliklərlə, verdiyi tələfatlarla gördü.\nAzərbaycan Prezidenti İlham Əliyev işğal altında olan torpaqlarımızın geri qaytarılacağını çıxışlarında əminliklə qeyd edir: "Bizim orduda xidmət edən gənclərimiz vətəni ləyaqətlə qoruyurlar və düşmənə çox güclü zərbələr vururlar. Belə də olmalıdır, Dağlıq Qarabağ Azərbaycanın ayrılmaz hissəsidir və bütün cəmiyyətin diqqəti bu məqsədə yönəlib. Cəmiyyətdə müşahidə olunan həmrəylik və səfərbərlik bizim qələbəmizi şərtləndirən amillərdən biridir, iqtisadi və hərbi gücüdür. Biz istənilən yolla öz ərazi bütövlüyümüzü bərpa edəcəyik".\nGözü yolda qalan Şuşamızın da düşmən işğalından azad olacağı gün uzaqda deyildi. Zaman yetişəcək, Cocuq Mərcanlıda olduğu kimi, Azərbaycan bayrağı Şuşada da dalğalanacaq.\nErməni faşistləri zəbt etdikləri torpaqlarımızı, şəhərlərimizi, o cümlədən doğma Şuşamızı sülh yolu ilə tərk etməsələr, Azərbaycan xalqı və onun rəşadətli ordusu düşməni məhv edərək, öz torpaqlarını azad edəcəkdir.


Bu gün Nərimanov rayon Məhkəməsində tanınmış jurnalist Sevinc Osmanqızının cinayət işi məhkəmə prosesi davam edib. Lent.az-ın məlumatına görə, hakim Məzahir Sadıqovun sədrlik etdiyi prosesdə iddiaçı şəxsin vəsaidəti qəbul edilib. Bununla Sevinc Osmanqızının məcburi şəkildə məhkəməyə gətirilməsi qərarı qəbul edilib.\nSevinc Osmanqızı barəsində məhkəmə iddiasını keçmiş həyat yoldaşı, Azərbaycanın "CBC" (Caspian International Broadcasting Company) telekanalının direktoru Azər Xəlilov qaldırıb.\nSevinc Osmanqızı CNN, BBC və digər aparıcı Qərb mətbuatında Azərbaycana dair verilişlərin müəllifidir. ANS-in Amerikada xüsusi müxbiri işləməzdən əvvəl televiziyanın "Xəbərlər" redaksiyasının bas redaktoru, Londonda BBC radiosunun jurnalist-prodüseri çalışıb.


46-cı dərs: Allah cihada çağırır - Gənclər üçün 100 dərs - Muxtelif meseleler - IslamQadini\nCümə günü, 2019-09-20, 3:37 PM\nSözsüz ki, nəfslə cihad olduqca çətindir. Bu işdə böyük istiqamətə, dözümə, agahlığa ehtiyac var. Amma insan öz səadəti yolunda tər tökməsə bədbəxtliyə düçar olar. Eləcə də, unutmaq olmaz ki, öz nəfsi ilə cahada qalxmış insana Allah yardımçıdır. "Ənkəbut” surəsinin 69-cu ayəsində buyurulur: "Bizim yolumuzda çalışanları öz yollarımıza mütləq yönəldərik. Çünki Allah yaxşı iş görənlərlədir.”\nİmam Sadiq (ə) buyurur: "Xoş o bəndənin halına ki, Allahın razılığı üçün öz nəfs istəkləri ilə cihad edir” İnsana Allah arasında ən qalın hicab, pərdə əmmarə nəfsdir. Bu hicabı aradan qaldırmaq üçün Allahın zikri, orucun aclıq və susuzluğu, ibdətin yuxusuzluğundan güclü silah yoxdur. İnsanlıq yolunda qədəm atan insan Allahın yardımından bəhrələnir. Həzrət Məhəmməd (s) o qədər namaz qılardı ki, mübarək ayaqları ağrayardı. O, öz ibadəti ilə ümmətə nümunə göstərər, onları zəhmətə, dözümə çağırardı. Bu dözümsüz, zəhmətsiz ibadətin şirinliyini duymaq mümkünsüzdür.\nNəfslə cihad salahlı cihad kimidir. Hər zərbədən sonra düşmən zəifləyir. Allah təala buyurur: "Ey iman gətirənlər, əgər Allaha yaxın olsanız, Allahda sizə yardım edər və qədəmlərinizi sabitləşdirər.”\nƏksinə, insan süslətdikcə düşmən daha da cəsarətlənir və insanın qəlbi qarış-qarış onun əsarəti altına düşür.


11-11-2009 / 19:01\nGoogle şirkəti özünün Go adlı açıq proqramlaşdırma dili barədə elan edib. Şirkət nümayəndələrinin sözlərinə görə, Go özündə C++ dilinin yüksək məhsuldarlıq və təhlükəsizliyini Python kimi dillərin dinamik proqramlaşdırılmasını özündə birləşdirən eksperimental bir dildir.\nXeberler.az-ın Rabitə İnformasiya Texnologiyaları Nazirliyinin-in rəsmi saytına istinadən yaydığı məlumata əsasən, hazırda Go layihəsi proqramlaşdırma dili, kompilyator dəsti və Go proqramlarına bir sıra quraşdırılmış funksiyaları əlavə etmək imkanı yaradan xüsusi əlavələr toplusundan ibarətdir.\nGo-nun işlənib hazırlanması Google-də iki ildir ki aparılır. Layihə Google şirkətinin əməkdaşlarına iş vaxtlarının 20 faizini öz ideya və eksperimentlərinə həsr etmək imkanı yaradan proqram çərçivəsində kənar işləmə kimi icra olunub.\nGoogle həmçinin yeni proqram dilinə həsr olunmuş Golag.org saytını yaradıb. Bu resurs vasitəsilə Go ilə işləmək üçün lazım olan bütün proqram təminatını yükləmək mümkündür. Layihənin rəsmi tilsimi Qordon adlı sünbülqıran olub.\nYeni dilin köməyi ilə tərtibatçılar digər dillərə xas olan mürəkkəbliksiz çoxnüvəli prosessor və paralel hesablamaları dəstəkləyən müxtəlif əlavələr yarada biləcəklər.\nGoogle-dən yeni Go proqramlaşdırma dili\n“Google TV” platforması ilə təchiz olunmuş ilk televizor təqdim edildi\n“Google” onlayn rejimdə sənədlərin redaktə olunması üzrə mobil versiyasını təqdim edib


Şamaxı Astrofizika Rəsədxanasında İmadəddin Nəsimin 650 illik yubileyi ilə əlaqədar rəsm sərgisi, poeziya axşamı və brifinq təşkil olunub - XƏBƏRLƏR-NƏSİRƏDDİN TUSİ adına ŞAMAXI ASTROFİZİKA RƏSƏDXANASI\n04.10.2019 13:10 / TƏDBİRLƏR Şamaxı Astrofizika Rəsədxanasında İmadəddin Nəsimin 650 illik yubileyi ilə əlaqədar rəsm sərgisi, poeziya axşamı və brifinq təşkil olunub\n4 oktyabr 2019-cu il tarixində Şamaxıda "Nəsimi ili" çərçivəsində keçirilən "Mədəniyyət həftəsi"nin sonuncu günündə Azərbaycan Respublikası Mədəniyyət Nazirliyi Mədəniyyət üzrə Elmi-Metodiki və İxtisasartırma Mərkəzinin, Şamaxı Rayon İcra Hakimiyyətinin və İsmayıllı Regional Mədəniyyət İdarəsinin birgə təşəbbüsü ilə bir sıra maraqlı tədbirlər keçirilib. Belə ki, N.Tusi adına Şamaxı Astrofizika Rəsədxanasında "Doğma diyar" rəsm sərgisi, "Çün Nəsimi aləmin sultanıdır, Dövr anın, dövran anın dövranıdır" adlı poeziya axşamı, mətbuat nümayəndələri üçün "Mədəniyyət həftəsi"nə həsr olunmuş brifinq təşkil olunub.\n"Doğma diyar" rəsm sərgisində Respublika uşaq musiqi və incəsənət məktəblərinin şagirdlərinin, rəsm qalereyaları əməkdaşlarının əsasını Nəsimi portretləri təşkil edən müxtəlif səpkili rəsm əsərləri nümaiş etdirilib.\nDaha sonra "Çün Nəsimi aləmin sultanıdır, Dövr anın, dövran anın dövranıdır" adlı poeziya axşamı keçirilib. Tədbirdən öncə qonaqlar rəsədxananın ərazisində olan məşhur kimyaçı alim Yusif Məmmədəliyevin büstünü ziyarət edib, önünə əklil qoyublar.\nPoeziya axşamına Bakı və regionlardan dəvət olunmuş ziyalılar, həmçinin Nəsimi yaradıcılığının araşdırmaçısı Hacı Fərəc, "Ailə" musiqi qrupu və onun rəhbəri, Əməkdar mədəniyyət işçiləri Rasim Ələsgərli və Rəhman Ələsgərli, Azərbaycan Respublikasının Xalq artisti Nurəddin Mehdixanlı iştirak edib. Poeziya axşamında Nəsimi irsi haqqında söhbət açılıb. Çıxış edənlər bildirib ki, Nəsimi ana dili ilə yanaşı ərəb və fars dillərində də yazıb. Onun şeirləri rus, gürcü, türk, həmçinin digər dillərə tərcümə olunub. Nəsimi haqqında rejissor Həsən Seyidbəyli tərəfindən məşhur bədii film çəkilib. Sonra iştirakçılar Nəsimin şeir, qəzəl və rübailərini səsləndiriblər.\nTədbirdən sonra keçirilən "Mədəniyyət həftəsi"nə həsr olunan brifinqdə Mərkəzin direktoru Asif Usubəliyev müxtəlif telekanalların və xəbər portallarının nümayəndələrinin suallarını cavablandırıb, həmçinin Azərbaycan Respublikasının Prezidenti İlham Əliyevin 11 yanvar 2019-cu il tarixli Sərəncamı ilə 2019-cu ilin ölkədə "Nəsimi ili" elan edilməsi barədə də məlumat verib. TWESCO tərəfindən UNESKO-nun mənzil qərərgı Parisdə təşkil olumuş Beynəlxalq Forumda Nəsimiyə həsr olumuş çıxışı haqqında xatirələri də mediya nümayəndələri ilə bölüşüb.\nBirinfinqdən sonra açıq havada "Nəsimi" ("Cavadxan") filmi nümaiş etdirilib və qonaqlar üçün çay süfrəsi təşkil olunub.


Ümumdünya Poçt İttifaqının payız sessiyası başlayır\nOktyabrın 24-də İsveçrənin paytaxtı Bern şəhərində Ümumdünya Poçt İttifaqının (ÜPİ) Administrativ Şurasının payız sessiyası öz işinə başlayır.\nAdministativ Şuranın üzvlüyünə 4 il müddətinə seçilən Azərbaycan ÜPİ-nin işinə öz töhfəsini verir və üzvlüklə bağlı bütün öhdəliklərini layiqincə yerinə yetirir.\nÖlkənin poçt administrasiyası Şuranın əksər komissiyalarının, layihə və işçi qruplarının tərkibinə daxildir və beynəlxalq cəmiyyətdə təşkilatın fəal üzvü kimi imic qazanıb.\nBudəfəki sessiyanın təqvim planına ÜPİ-nin müxtəlif layihə və işçi qruplarının, eləcə də komissiyalarının iclasları daxildir. Sessiyada beynəlxalq poçtun inkişafına aid bir sıra mühüm məsələlərin müzakirəsi aparılacaq.\nOnların sırasında Azərbaycanda Dünya Bankının (DB) maliyyə dəstəyi ilə həyata keçirilən və respublikanın poçt infrastrukturunun bazası əsasında maliyyə xidmətlərinin göstərilməsinə yönələn “Maliyyə xidmətlərinin inkişafı” layihəsi ilə bağlı yekun və perspektivlər də var.\nBu layihəni uğurla həyata keçirmiş Azərbaycan Ümumdünya Poçt İttifaqı tərəfindən digər dövlətlərə poçt sektorunda analoji layihələrin tətbiqi üçün nümunəvi ölkə kimi göstərilib və Azərbaycan nümayəndə heyətinin üzvləri sessiya çərçivəsində bu layihənin təqdimatı üçün dəvət alıblar.\nQeyd edək ki, respublikanı sessiyada Rabitə və İnformasiya Texnologiyaları Nazirliyinin əməkdaşları təmsil edəcəklər. Onların sessiyanın ən mühüm tədbirlərində iştirakı gözlənilir.


Hamilələr üçün gəzintilər nə qədər faydalıdır? -QREAT.AZ\nMaraqlı Məsləhətlər » Qadın dünyası » Hamilələr üçün gəzintilər nə qədər faydalıdır?\nHamilə qadınlar üçün gəzintilər nə qədər faydalıdır?\n1. Bu əzələlərin çox gözəl məşqidir. Həm də yerimə vaxtı praktik olaraq bütün qruplar işə düşür, həmçinin pres, hansı ki, hamiləliyin vəziyyətindən\ngedişi və doğuşun gedişi birbaşa asılıdır. Belə, əgər bu əzələlər inkişaf etmiş və möhkəm olacaqsa, onda siz qarının (o xüsusi əzələ korsetini saxlayacaq) və diastazın həddən artıq artmasından qaçacaqsınız, həmçinin özünə gücənmələr (onların prosesində fəal mətbuatların işə düşməsi) zamanı işi yüngülləşdirəcəksiniz.\n2. Piyada gəzintilər zamanı tənəffüs və ürək-damar sistemləri fəal işləyir, və onların məşqi həmçinin çox faydalıdır. Onlarda hamiləliklər dövründə uşaqlığın gücləndirilmiş qan təchizatını təmin etmək ehtiyacıyla bağlı yüksəldilmiş yüklənmə uzanır. Yerimə damarları bərkidir və qan təchizatını yaxşılaşdırır, buna görə körpə bütün lazımlı qidalı maddələri alacaq dəqiq.\n3. Təmiz havada müntəzəm gəzintilər körpənin hipoksiyasının inkişafının riskini aşağı salır, yəni oksigen ac qalması. Yerimə və aktiv nəfəs zamanı bütün parçalar oksigenlə doyur, o qana düşür və gələcək uşağa uşaqlığa çatdırılır.\n4. Yerimə həzmi yaxşılaşdırmağa və bağırsaqların peristaltikasını normallaşdırmağa kömək edəcək, nə belə çoxları üçün nəzakətli və aktual hamilələri qəbzlik kimi problemi həll etməyə icazə verəcək.\n5. Hətta qısa gəzinti güc verəcək, gümrahlığın yükünü hədiyyə edəcək, pis fikirlərdən yayındıracaq və əhval-ruhiyyəni yaxşılaşdıracaq ki, hamilələr üçün çox və çox faydalıdır.\n6. Daim gəzərək, siz qamətli və cazibədar fiquru saxlaya biləcəksiniz, axı yerimə – bu əla kaloriləri yandırmaq və artıq kiloqramlardan qurtulmaq üsuludur.\n7. Siz immuniteti bərkidə biləcəksiniz, çünki gəzintilər – bu bir növ bərkitmədir, həm də tamamilə təhlükəsiz.\nHərçənd piyada gəzintilər çox faydalıdır, bəzi gələcək analara onlar məsləhət görülməmişlər və ya zərərlidir. Ciftin, uşaqlığın qipertonusu və ya onun quruluşunun anomaliyaları vaxtı risk etmək lazım deyil, vaxtından əvvəl doğuşun və ya düşüyün təhlükəsi vaxtı, həmçinin ORVİ və ya qrip vaxtı və xroniki xəstəliklərin kəskinləşməsi vaxtı. Gəzintini təxirə salın və pis əhval vaxtı.\nNə qədər gəzmək lazımdır?\nNeçə vaxt, gələcək anaya gəzmək lazımdır? Ümumiyyətlə, bir gəzintinin optimal müddəti 1,5-2 saat təşkil edir. Amma təmiz havada o qədər uzun müddətli olma özünə icazə verə bilər bütün hamilələr deyil ki, bu vaxtın çatışmazlığıyla tez-tez bağlıdır. Həmçinin planları pozmaq bacarar və pis hava. Və buna görə tövsiyələrə tərəfdar olmağa ciddi lazım deyil, sadəcə hər gün küçəyə çıxmağa və orada qalmağa çalışın daha uzun.\nGəzintilər xeyiri dəqiq gətirəcək, əgər bəzi sadə qaydalara riayət etsəz:\n1. Yaxınlaşan vaxtı seçin. Gəzmək belə, yayda hamısından yaxşı və ya səhər saat 11-ə qədər, və ya 17:00-dən sonra, bu saat günəş daha az fəaldır. Amma payızda və ya qışda, əksinə gec, gündüz evdən çıxmaq daha yaxşıdır, nə vaxt ki, hava kifayət qədər qızdı.\n2. Əgər əvvəl siz aktiv həyat tərzini aparmırdınızsa və praktik olaraq hərəkət etmirdinizsə, onda hamiləlik zamanı coşqun fəallığı inkişaf etdirmək lazım deyil, bu düzgün deyil və təhlükəlidir. Həm də həmçinin yerdə oturmaq lazım deyil. Kiçikdən başlayın, sonra yüklənməni tədricən artırın.\n3. Uyğun tempi seçin. Çox tez gəzmək lazım deyil, siz dərhal yorulacaqsınız. Həm də yavaş yerimə belə faydalı deyil, ona görə orta məxrəci tapın.\n4. Əgər siz yoruldunuzsa, onda oturun, bir az istirahət etmək üçün. Yorulmaları icazə verməyin.\n5. Əgər siz pis özünü hiss etdinizsə, dərhal gəzintini kəsin və evə yola düşün. Uzanın, rahatlayın, ilıq suyun stəkanını için.\n6. Öz qamətini izləyin və yüklənməni bərabər bölün: kürək düz olmalıdır, baş – qaldırılmış, tas bir az irəli vermək olar, yerini dəyişmiş ağırlıq mərkəzini tənzimləmək üçün.\n7. Aktiv yerimədən sonra öz ayaqlarına istirahət etməyə mütləq imkan verin, əzələlərdən və damarlardan yüklənməni çəkmək üçün və varikozun inkişafının risklərini azaltmaq üçün. Oturmaq və ya uzanmaq və hər hansı hündürlüyə ayaqları qoymaq hamısından yaxşıdır, bu damarlardan qanın normal suaxanını təmin edəcək.\n8. Hamiləliyin gec müddətlərində gəzərək, həmişə özü yanında sənədlərə və mübadilə tibbi kartına malik olmaq daha yaxşıdır, axı doğuş istənilən vaxt praktik olaraq başlana bilər, ona görə doğum evinə səfərə hazır olmaq lazımdır.\n9. Özüylə təmiz suyla butulkanı saxlayın, həmçinin dişləmə üçün yüngül yeməyi, məsələn, meyvə və ya içməli yoqurt.\nTarix: 2017 apr 14 Teqlər: Hamilelik\tBaxılıb: 1091


Siyasi gündəmin hələ də əsas prioritet mövzularından biri fevralın 15-i Münhen Təhlükəsizlik Konfransında Azərbaycan prezidenti İlham Əliyev və Ermənistanın baş naziri Nikol Paşinyan arasında Dağlıq Qarabağ münaqişəsi ilə bağlı keçirilən debatdır. Belə görünür ki, erməni tərəfi bu debat zamanı aldıqları zərbəni həzm etməkdə ciddi çətinlik çəkir. Əks təqdirdə bu debatın nəticələri, onun Ermənistanı biabırçı məğlubiyyətə düçar etməsi qarşı tərəfdə belə geniş müzakirə olunmazdı.\nPaşinyanın debat zamanı tarixi faktları təhrif etməsi, ingilis dilində normal danışa bilməməsi, həmçinin əsassız siyasi təhlili onu çıxılmaz və gülünc vəziyyətə saldı. Bunu beynəlxalq qurumların təmsilçiləri ilə yanaşı, Ermənistanın özündə də etiraf edirlər. Məsələyə yenidən qayıdan politoloq Aleksandr Manasyan hesab edir ki, Paşinyan özünün ilk ictimai debatına hazırlıqsız gəlməklə ölkəni pis vəziyyətdə qoyub: “Bağlı qapılar arxasında müzakirələr asan olur, lakin iki dövlət başçısının rəqabət apardığı mətbuat konfransının gedişində hər şey başqa cürdür. Birinci halda konkret nəyin müzakirə olunduğu məlum deyil, lakin ehtimal etmək mümkündür. Mətbuat konfransı isə mitinqə bənzəyir. Amma bu mitinq İrəvanda keçirilmir və ona yaxşı hazırlaşmaq lazımdır”. Onun sözlərinə görə, Nikol Paşinyanın şəxsində erməni tərəfinin bəyanatı çox da inandırıcı deyildi. Ekspert əlavə edir: “Paşinyanın Böyük Tiqran haqqında və Ermənistanda inqilabla bağlı söylədiyi tarixi sübutlar zəif olub”. Onun fikrincə, bunu hətta aparıcı da başa düşdü və o təəccüblənmişdi. Eyni zamanda, Manasyan qeyd edib ki, bu cür sübutlar ABŞ, Rusiya və Avropa İttifaqı kimi böyük aktorların xoşuna gəlmir. Belə ki, həmin vaxt bir çox dövlət mövcud deyildi və belə bəyanatlar onların qüruruna və şərəfinə toxunur: “Əgər hökumət başçısı bu yolla getməyə qərara veribsə, onda həmin sübutları da ağılla və daha dəqiq təqdim etmək lazım idi. Bu, mənfi reaksiya doğurmazdı”. O, tarixi faktlara müraciəti yersiz hesab edir: “Ümumiyyətlə, Paşinyanın etdiyi kimi, tarixə bu qədər dərin ekskursiyanın heç bir mənası yox idi. Çünki həmin vaxt hüquqi aspektlər tarixi sübutlardan heç də az əhəmiyyətli deyildi”.\nDigər erməni şərhçi Tevos Arşakyan Münhen məğlubiyyətindən sonra Paşinyanın tənqidçilərinin artdığını vurğulayır. Onun sözlərinə görə, Münhendə məzmunsuz, tutarsız və biabırçı nitqinə görə son günlərdə Paşinyana “təpik vurmayan” qalmadı: “Bu biabırçılıq nəticəsində Paşinyanı təkcə rəqibləri yox, həm də dünənə qədər onun üçün yaxasını cıranlar da sərt tənqid edir. Hökumət başçısının tənqidçilər ordusu qar uçqunu kimi artmaqda davam edir”. Arşakyan erməni cəmiyyətinin dərin təəssüf içində olduğunu vurğulayıb:“Vaxtilə xalq olaraq Sarkisyanın kriminal-oliqarx rejimindən xilas olmağımıza sevinirdik. Ümid edirdik ki, həyatımız yaxşılaşacaq, lakin 2 il ərzində heç nə dəyişmədi. Nə Ermənistanın daxilində, nə də beynəlxalq səhnədə heç nə ilə qürur duya bilmirik. Avrasiya İqtisadi İttifaqı, Kollektiv Təhlükəsizlik Müqaviləsi Təşkilatı və MDB sammitlərində Paşinyan kölgədə qalır. Belə görünür ki, o, beynəlxalq meydançalarda özünü apara bilmir, axı beynəlxalq səhnə nə tərəfdarları önündə çıxış etdiyi Ermənistan, nə də hücuma keçdiyi sosial şəbəkədir. Münhen bunu bir daha təsdiqlədi. Və məsələ təkcə Əliyevin mükəmməl ingilis dili qarşısında Paşinyanın aksentlə danışması deyil. Nəticədə ingilis dili ana dilimiz deyil və bunun üçün tərcüməçilər var. Acınacaqlısı odur ki, Paşinyan Əliyevin hücumları qarşısında duruş gətirə bilmədi. Artıq politoloqlar danışır ki, Münhendə Nikol yazıq və köməksiz, Əliyev isə inamlı idi. Paşinyan dünyanın gözü önündə “Qarabağın öz müqəddəratını təyin etməsi” prinsipindən qətiyyətlə danışmalı idi, lakin bu olmadı. Əliyev, faktiki olaraq, onu ağır yumruqlara qonaq etdi və budur, “nokaut”. Gülməlisi odur ki, Paşinyanı dəstəkləyən ekspertlər, jurnalistlər elə danışırlar, sanki Münhendə divara qısılan Əliyev idi. Onlar sadəcə gic kimi görünürlər. Bəlkə onlar düşünür ki, insanlar kordur və həqiqətin nə olduğunu bilmirlər?”.\nÖz növbəsində, başqa bir poliotloq David Mkrtçyan hesab edir ki, Paşinyanın uğursuzluğu hazırkı hökumətin də imicini zərbə altına qoyub: “Paşinyanın rüsvayçı hazırlıqsızlığı hətta onun tərəfdarları üçün də aydın oldu, hazırkı hakimiyyəti çətin vəziyyətə saldı. İndi vəziyyəti düzəltmək üçün Paşinyan növbəti populist addım atmağa qərar verib. O, Qarabağ probleminin nizamlanması üzrə özünün “Münhen prinsipləri” barədə bəyanat verib. Yəqin ki, Paşinyan öz tərəfdarlarına onların təbliği barədə göstəriş verəcək ki, hansısa üsulla Münhendəki davranışını unutdursun. Lakin bu, növbəti populist addımdır. Bundan başqa, artıq tamamilə aydındır ki, o, saman çöpündən tutaraq bu rüsvayçı vəziyyətdən çıxmağa can atır. Paşinyanın öz ölkəsini gülməli vəziyyətə salması erməniləri utandırıb. Təəssüf ki, Paşinyanın sözləri təkcə Məmmədyarovda yox, hər halda, Münhen, Moskva, Vaşinqton, Parisdə və digərlərində də gülüş doğurub. Artıq Paşinyanın kim olduğu hamıya məlumdur. Reallıq belədir”.\nErmənistanın sabiq baş naziri Xosrov Arutyunyan isə qeyd edir: “İlk təəssürat: Paşinyan sanki beynəlxalq ictimaiyyət qarşısında çox orijinal, bir çoxlarından, xüsusən Ermənistanın keçmiş rəhbərlərinin mövqelərindən fərqli yanaşma ilə dayanmaq istəyirdi. Xüsusilə söhbət danışıqlar prosesində yersiz olan “mikroinqilab” terminindən gedir. Bu termin mahiyyət etibarilə heç bir çərçivəyə sığmırdı və qarışıqlıq yaradırdı. Söhbət kreativ olmayan addımlardan gedirsə, onda bu cür də danışmaq lazımdır. Lakin “inqilabın” buna heç bir dəxli yoxdur. O öz fikirlərini dəqiq ifadə edə bilmədi”. Debatların gedişinə tamamilə ədalətli qiymət verən Paşinyanın sələfi əlavə edib ki, uğursuzluğun səbəbi, mütəxəssislərin də qeyd etdiyi kimi, Paşinyanın beynəlxalq tədbirlərə uyğun gəlməyən ingiliscə səviyyəsi ola bilər: “Amma məsələ dil bilməkdə deyil, arqumentlərin zəif olmasındadır!. Əliyev fikirlərində dəqiq idi: problem ərazi ilə bağlıdır, mübahisə Ermənistanla Azərbaycan arasındadır, Ermənistan bizim torpaqlarımızı işğal edib. Hər şey son dərəcə dəqiq ifadə edilib. Təəssüf ki, Əliyev öz fikirlərində Paşinyana nisbətən daha dəqiq və cəsarətli idi. Belə təəssürat yaranırdı ki, Paşinyan bu görüşə pis hazırlaşıb, ağlına gələn sözləri və fikirlərini düşünmədən çatdırır. Beynəlxalq ictimaiyyətin gözləntiləri barədə suala cavab qeyri-kafi oldu, çünki münaqişənin hərb yolu ilə həlli olmadığı bəyanatı çoxdan qəbul edilib, onun davamı da olmalıdır”. Ermənistanın “Alternativ layihələr qrupu”nun üzvü, politoloq Vahe Hovhannisyan isə məsələyə belə yanaşır: “Münhendə baş tutmuş Paşinyan-Əliyev tok-şousu və bunun media müzakirələri bir neçə dəqiqləşdirmə aparmağa vadar edir”. O qeyd edib ki, Ermənistan cəmiyyəti, o cümlədən Paşinyanın seçdiyi kütlə nə baş verdiyini başa düşmək istəyir: “Bu, siyasi baxışlardan asılı olmayaraq hər kəsi narahat edən, ümumilikdə təhlükəsizliklə əlaqəli olan məsələdir.\nMünhendən sonra Paşinyanın komandası yeraltı vəziyyətə düşdü. Onun 88 nəfərlik şanlı parlamentindən heç bir səs çıxmadı. Onlar öz liderlərini qoruya bilmədilər. Bu təkcə Paşinyanın faciəsi deyil, həm də o deməkdir ki, ölkədə siyasi çoxluq, siyasi sistem, siyasi düşüncə yoxdur və buna görə də böyük uğursuzluğun qarşısını almaq üçün zəmanət mövcud deyil. Və bu çox ciddi narahatlıq doğuran məsələdir. Onu ehtiva edir ki, bugünkü siyasi düşüncə və resurslarla ölkə irəliləyə bilməz”.\nBütün bunlar Münhen prosesinə Ermənistanda hansı münasibət sərgiləndiyini aydın təsəvvür etməyə itmkan verir. Dünya isə bir daha şahidlik etdi ki, panel müzakirələr zamanı Azərbaycan prezidenti çox dəqiq, səlis və məntiqli çıxışı ilə işğalçının kim olduğunu göstərdi. Beynəlxalq miqyasda bir daha təsdiq edildi ki, Ermənistan öz ordusunu Dağlıq Qarabağdan və işğal etdiyi digər Azərbaycan torpaqlarından çıxarmalıdır. Azərbaycan problemin kökündə nəyin durduğunu dünya ictimaiyyətinə çatdırdı. Bir daha bilindi ki, Dağlıq Qarabağ və işğal altında olan rayonlar beynəlxalq hüquqla təsdiq olunmuş Azərbaycan torpaqlarıdır. Beynəlxalq ictimaiyyət onu da yaxşı başa düşür ki, Azərbaycan indi 30 il bundan əvvəlki ölkə deyil. Diplomatik, hərbi, siyasi, iqtisadi və digər istiqamətlərdə Azərbaycan kifayət qədər güclənib. Bütün bunların münhendə bir daha öz təsdiqini tapması isə erməni tərəfinin narahatlığını artırıb. Onlar bilir ki, Paşinyan kimi avantürist bir liderlə Qarabağ məsələsində Azərbaycana uzun müddət müqaviəmt göstərmək mümkün deyil. Elə bu səbəbdən Münhen görüşündən sonra Paşinyana qarşı tənqidi münasibətlər səngimir. Bu həm də Azərbaycan diplomatiyasının qələbəsidir. Hər halda hadisələrin gedişi göstərir ki, Münhen debatı istənilən halda Qarabağ münaqişəsinin sonrakı gedişinə öz təsirini göstərəcək. Çünki məhz bu olay erməni tərəfinin indiyə qədər gətirdiyi bütün arqumentlərin əsassızlığını aydın nümayiş etdirdi. Hesab edilir ki, yaranmış vəziyyətdə qarşıdakı dövr ərzində erməni tərəfi dünya miqyasında Qarabağ məsələsində daha çox müdafiə mövqeyinə çəkilməli olacaq. Amma bu da ermənilərin Qarabağ məsələsində uduzmasını əngəlləmək iqtidarında deyil.


2021, 15 Aprel, Cümə axşamı, Bakı vaxtı 03:03\nUkraynada gender bərabərsizliyi əleyhinə sərgidən bir rəsim\n"Bu məsələdə kişilər daha çox əziyyət çəkir. Evə pul yox, hər gün kitab,qəzet gətirən kişilərin mənəvi-psixoloji basqı, istehzalı atmacalar və s.ilə qarşılaşması halı çoxlarına tanışdır…"\nTənqidçi İradə Musayeva\n"İndiki patriarxal Azərbaycan camaatı qadını ilk növbədə yaradıcılıqdan qoparılmış dişilik funksiyalarına görə dəyərləndirir, „ərə gedib“ „arvad olması“na görə, doğub-törəmə qabiliyyətinə görə və s".\nYazar Alov İnanna\n"Bir sevgi şeirinin altında kişi imzası varsa, şeir həddindən artıq romantik olsa belə, bu oxucuları, ədəbiyyatçıları narahat etməz; bunu bir kişi yazıb. Amma eyni şeiri bir qadın yazırsa, o, "qadın" - yəni qadın sözünün qarşılığı kimi qəbul edilən sentimental, romantik, zəif və s.-olmaqla ittiham edilir".\nŞairə Məsumə Əhədova\n"Öncəliklə kişi evləndiyi qadının statusunun fərqində deyil, bu şəxsin yaradıcılıq fəalliyyətini davam etməli olduğunu anlamayaraq ona adi ev qadını donu biçir. Problem də ondadır ki, Azərbaycanda ev qadını üçün seçilmiş vəzifələr həddindən artıq ağırdır".\nAzərbaycan cəmiyyətində müxtəlif sahələrdə aşkar kişi hökmarnlığından tez-tez danışılır, bəs görəsən ədəbi mühitdə necə qadın yazarlar özlərini azlıqda hiss edirmi? Bu haqda Oxu Zalı qadın yazarlarımızdan soruşdu.\nQuruluş (sovet sistemi) dağılandan sonra ki xaos yarandı, bu zaman bəzi adamlara elə gəldi ki, qadınlar çox “irəli” getdi, bəziləri də düşündü ki, kişilər “hökm”ran oldu. Amma, əslində heç kim heç kimin qarşısında deyildi. Hətta gender təbliğatı da ölkədə yeni ideya kimi təbliğ olunmağa başladı. Yəni ictimai inkişafda kişi-qadın münasibətləri müsbət mənada birliyə cəlb olunmadı, bilərəkdən, süni və məqsədli şəkildə qarşılaşdırıldı. Halbuki onları üz-üzə yox, yan-yana gətirmək lazım idi. Kapitalizmin eybəcər “qarşılaşdırma” və “rəqabət” xəstəliyi nəinki cəmiyyətə, hətta ailələrə də sirayət etdi. Bizim bu ağır vəziyyətimizdə ki, müharibə edirik, soyuq və səssiz hərbi toqquşmalar zamanında gündə şəhid veririk, bu zamanda bizə güclü, özünəinamlı kişilər, oğullar lazım idi. “Gender”i gətirib arvadı ərin, bacını qardaşın üzünə dirəşdirdik. Bununla bağlı kitablar yazıldı, təbliğatlar aparıldı. Ərindən, atasından, qardaşından qaçanlara “Sığınacaq”lar tikildi və s. Halbuki biz bu qadınları nə qədər bağrımıza basıb kişilərdən gizlətsək də, qorusaq da onların bizdən daha çox məhz həmin kişilərin doğmalığına ehtiyacı var. Deməli, kişilər sosial tədqiqata, maarifləndirməyə, psixoloji analizlərə cəlb olunmalıdır. Hər ağır situasiyanın bir “niyə”- si var. Həmin “niyə” qayğısı ilə yanaşanda kişi də qadın da bir-birini anlayacaq bir duruma gətirilə bilir.\nBizim heç bir qanunumuzda kişini qadından ayıran maddə yoxdur. .. Qaldı, qadının ailə qurduqdan sonra ədəbiyyatdan, yazıdan uzaqlaşmaq məsələsinə, bununla da razılaşmıram. Yazı, oxu elə bir mədəni-psixoloji vəziyyət tələb edir ki, onun üçün şəraiti insan içində, daxilində tənzimləyir, yaradır. Bu bir bizim başımızda görünməyib. Dünyada hətta nobelçi qadınların həyatını oxuyanda görürük ki, olmazın əziyyətlərini çəkiblər… Amma, əlbəttə yaradıcı adama ailədə diqqət, qayğı və kömək olsa bu olur artıq intellektual ailə mənzərəsi…Bu məsələdə kişilər daha çox əziyyət çəkir. Evə pul yox, hər gün kitab,qəzet gətirən kişilərin mənəvi-psixoloji basqı, istehzalı atmacalar və s.ilə qarşılaşması halı çoxlarına tanışdır…\nYazar Alov İNANNA:\nDoğrusu konkret olaraq gözümün qabağına ailə qurduqdan sonra ədəbiyyatdan uzaqlaşan bir xanım yazıçımız gəlmədi. Amma bu hal prinsipcə mümkündür.\nİnsanlığın ilk dövrlərində qadındakı dişiliyə tapınılıb, ilk sənət nümunələri həmin dişiliyi vəsf edib. Qadın özü bu vəsfin obyekti olmaqla yanaşı, subyekti idi də. Qadındakı dişilik ilahi məzmunda qavranılırdı; təkcə insanın deyil, Ayın, Günəşin, ulduzların, bütövlükdə dünyanın ana rəhmindən doğulduğuna inanılırdı. Sonralar islam terminologiyası ilə desək, „rəhmanirr rəhim“ – yaradan, şəfqətli ana rəhmi – kişiləşdi, yaradıcılıq ancaq kişilərə yaraşdırıldı, dişilik-yaradıcılıq identikliyindən kişilik-yaradıcılıq identikliyinə keçildi. Vaxtilə qadındakı səcdə edilən dişilik əksildildi, alçaldıcı həzz və nəsil artırma obyektinə çevrildi. Qadının ilahi, müqəddəs sayıldığı o uzaq günlərin izləri sənətdə qaldı ancaq. Sənətin obyekt kimi vəsf etdiyi, özünə ilham pərisi etdiyi qadın ilə reallıqdakı qadın arasında uçurum yarandı.\nİndiki patriarxal Azərbaycan camaatı qadını ilk növbədə yaradıcılıqdan qoparılmış dişilik funksiyalarına görə dəyərləndirir, „ərə gedib“ „arvad olması“na görə, doğub-törəmə qabiliyyətinə görə və s. Öz həyatını həmin dəyərlərə görə qurmağa sürüklənən qadınlar təkcə ədəbiyyatdan deyil, başqa yaradıcılıq sahələrindən də uzaqlaşmağa məcbur olurlar.\nŞairə Məsuma Əhədova:\nPatriarxal cəmiyyətdə yaşayırıq və kişi hökmranlığı özünü sadəcə siyasi, iqtisadi həyatda yox, həmçinin ədəbiyyatda da göstərir.\nQadın yazıçılara qarşı qərəz var. Kişi simalı ədəbiyyatda qadınların ciddi ədəbiyyat yarada biləcəklərini düşünmürlər. Halbuki "qadın ədəbiyyatı" deyə ciddi qəbul edilməyən, sentimental, yüngül roman və şeirləri çox vaxt elə kişi yazıçılar yazır, bu yolla təqdir və pul qazanırlar.\nMəsələn, bir sevgi şeirinin altında kişi imzası varsa, şeir həddindən artıq romantik olsa belə, bu oxucuları, ədəbiyyatçıları narahat etməz; bunu bir kişi yazıb. Amma eyni şeiri bir qadın yazırsa, o, "qadın" - yəni qadın sözünün qarşılığı kimi qəbul edilən sentimental, romantik, zəif və s.-olmaqla ittiham edilir.\nBirinci əsərə yox, altındakı imzaya baxırlar. Yazarın cinsinə görə eyni əsərə iki fərqli münasibət gələ bilər. Bu qərəz sadəcə bizdə deyil. İngiltərədə bir qadın yazıçı (Catherine Nichols) öz adı ilə nəşriyyatlara əsərini göndərəndə rədd cavabı alır, eyni əsəri kişi imzası ilə göndərdikdə isə nəşriyyatlar onu ciddi qəbul edir və yaradıcılığı ilə maraqlanırlar.\nYazıçı Zümrüd Yağmur:\nTəbii ki, Azərbaycan cəmiyyətində bir kişi hökmranlığı mövcuddur və bunun da səbəbi əslində, qadınlarımızın hökmran kişi yetişdirməsidir. Ədəbi mühitdə də eynilə, qadının özü- özünü kişi ilə eyni səviyyədə görə bilmir. Qadınlarımız özünü belə öyəndə“kişi kimi” sözünü işlədirsə, demək ki, qadınlarımız hələ də özünə layiq olduğu dəyəri verəndə də mütləq kişi ilə müqayisə edir.\nQadının niyə ədəbiyyatdan çəkildiyinə gəlincə... Öncəliklə kişi evləndiyi qadının statusunun fərqində deyil, bu şəxsin yaradıcılıq fəalliyyətini davam etməli olduğunu anlamayaraq ona adi ev qadını donu biçir. Problem də ondadır ki, Azərbaycanda ev qadını üçün seçilmiş vəzifələr həddindən artıq ağırdır. Qadın evdə ən azı kişinin çöldə işlədiyi qədər işləyir, əlavə bir və ya bir neçə uşağa baxıb, ailənin mənəvi məsələlərinin də məsuliyyətini öz çiyinlərinə götürür. Ərinin üzünə gülmək zorunda qalır və hələ zəhmətlərinin qarşılığında hörmət də görmür. Yaradıcılıq işi ağır, ardıcıl bir işdir, əgər qadın bütün günü qulluqçu rolundadırsa, o özün yazar kimi hiss edə bilmirsə, düşüncələrini istədiyi vaxt yazıya çevirə bilmirsə, hiss etdikləri yazıya çevrilmədən içində ölürsə, onun böyük əsər yazması çətindir.\nBütün bu çətinliklərə qadınlar da tab gətirə bilmir və çox hallarda yaradıçılıqdan çəkilirlər.


Almaniya “Soyuq müharibə 2” üçün yeni nəsil tanklar hazırlayır\n5 Yanvar 2015 23:17\nAlmaniya buntestaqı (parlament) yeni tankın hazırlaması üzrə maliyyə smetasını müzakirəyə çıxarmağı təklif edib.\nPublika.az-ın ABŞ-ın "Popular Science” nəşrinə istinadən verdiyi məlumata görə, büdcə komitəsinin məruzəsində “Leopard 3” yeni nəsil döyüş tankının yaradılması üzrə proqramı hazırlamaq təklif olunur.\n“Soyuq müharibə” zamanı NATO gözləyirdi ki, SSRİ qoşunlarının Qərbi Avropaya müdaxiləsi Qərbi Almaniyadan başlanacaq. Mərkəzi Kəşfiyyat İdarəsinin qiymətləndirməsinə görə, SSRİ və onun Mərkəzi Avropadakı müttəfiqlərin ərazidə yerləşdirdiyi tankların sayı NATO-nun tanklarının sayından üç dəfə çox idi.\n“Soyuq müharibə”nin sonu isə heç də böyük dövlətlər arasında müharibələrin başa çatdığını göstərmədi. Rusiyanın Ukraynaya müdaxiləsi Avropada daha heç vaxt müharibələrin olmayacağı barədə hakim nöqteyi-nəzəri məhv etdi. Yaxın vaxtlarda Almaniya öz tank arsenalını genişləndirib və 20 ədəd "Leopard 2A7” tankını təkmilləşdirib. Köhnə tankların müasirləşdirməsi kifayət qədər geniş yayılmış hadisədir və bu müasir dünyanın təhlükələri ilə izah olunur. Eyni zamanda, yeni tankların hazırlaması gələcəyə töhfədir”, - Amerika nəşri yazıb.\nQəzet xatırladır ki, ötən ilin avqustunda “Leopard” tanklarının müasir versiyasını istehsal edən Almaniyanın “Krauss-Maffei Wegmann” şirkəti ilə Fransanın müdafiə şirkəti “Nexter” birləşib. Bu “Leopard 3” döyüş tankının yaradılması ideyasından danışan alman şirkətinin başçısı qeyd edib ki, Fransada bir neçə onilliyə hesablanan strateji planlar var.\n“Biz bir neçə on il gələcəkdəki münaqişələri proqnozlaşdıra bilmirik. Buna görə də Almaniya yeni nəsil tankını yaradara mümkün qarşıdurmalar üçün etibarlı vasitə əldə edir”, - “Popular Science” bildirib.


Xəzər düyünü Moskvada da açılmadı\nXəzər düyünü Moskvada da açılmadı Siyasət\n22 Aprel 2014 18:42\nElmar Məmmədyarov: "Azərbaycan hüquqi statusunun Xəzəryanı dövlətlərin suveren hüquqlarına hörmət ruhunda həllinin tərəfdarıdır"\nMəhəmməd Cavad Zərif: "Xəzərin hüquqi statusu ilə bağlı mövqeyimizdə hər hansı dəyişiklik yoxdur və buna heç ehtiyac da görmürük"\nDünən Moskvada Xəzəryanı ölkələrin xarici işlər nazirlərinin konfransı keçirilib. Beynəlxalq Ticarət Mərkəzində keçirilən konfransda Rusiyanın xarici işlər naziri Sergey Lavrov, Azərbaycanın xarici işlər naziri Elmar Məmmədyarov, Qazaxıstanın xarici işlər naziri Erlan İdrisov, Türkmənistanın xarici işlər naziri Rəşid Meredov və İranın xarici işlər naziri Məhəmməd Cavad Zərif iştirak ediblər.\nKonfrans bu ilin payızında Həştərxanda keçiriləcək Xəzər sammitinin gündəliyi, proqramı və yekun sənədlərinin müzakirəsinə həsr olunub.\nAzərbaycanın xarici işlər naziri Elmar Məmmədyarov iclasda çıxış edərək bildirib ki, Azərbaycan əməkdaşlığın bütün sahələrinə, o cümlədən Xəzər dənizinin hüquqi statusuna dair məsələlərin Xəzəryanı dövlətlərin suveren hüquqlarına hörmət ruhunda, qarşılıqlı tərəfdaşlıq, sülh vasitələri və danışıqlar yolu ilə həllinə sadiqliyini bir daha təqsdiq edir. O qeyd edib ki, bu ilin payızında Astraxanda nəzərdə tutulan gündəliyin tam hazırlanması və Xəzəryanı dövlətlərin ölkə başçılarının sammitində yekun sənədlərin qəbulu Xəzər probleminin təməl prinsiplərinin razılaşdırılmasına dair gözəçərpacaq dərəcədə irəliləyişə zəmin yaracaq və Xəzəryanı dövlətlərin əməkdaşlığı üçün mövcud bazanı möhkəmləndirəcək.\nElmar Məmmədyarovun sözlərinə görə, Xəzər regionu dövlətlərinin əməkdaşlığı üçün hüquqi bazanın möhkəmləndirilməsi məqsədilə əhəmiyyətli iş görülüb.\nXİH rəhbəri bildirib ki, 2010-cu ilin noyabrında Bakıda bütün Xəzəryanı dövlətlər tərəfindən Xəzər dənizində təhlükəsizlik sahəsində əməkdaşlıq haqqında sazişin ratifikasiyasının başa çatması bu sahədə tərəflərin sıx əməkdaşlığına yeni təkan verəcək.\nNazir onu qeyd edib ki, Azərbaycan sahilyanı dövlətlərin Xəzərin ətraf mühitinin bugünkü vəziyyəti ilə bağlı ümumi narahatçılığını və Xəzər dənizinin ekoloji problemlərinin həlli üçün əməkdaşlığın genişlənməsində marağını bölüşür.\nKonfransın işindən sonra İranın xarici işlər naziri Məhəmməd Cavad Zərif jurnalistlərə bildirib ki, Xəzəryanı ölkələrin İşçi qrupunun növbəti görüşü iyunda Tehranda keçiriləcək. Onun sözlərinə görə konfransda XİH rəhbərləri öz aralarında müştərək çalışmaların artırılmasının zəruriliyini vurğulayıblar: "Həştərxan sammitinin bəyannaməsi ilə bağlı razılıqlar əldə olundu. Bir sıra məsələlər qaldı ki, bunlar Tehranda keçiriləcək işçi qrupun iclasında və həmçinin sammitdən öncə işçi qrupunun Həştərxanda keçiriləcək iclasında müzakirə olunacaq".\nOnun sözlərinə gərə, iclasda bəzi ixtilaflı məsələlərin gündəlikdən çıxarılması və yerdə qalan bəzi ixtilaflarla bağlı həll yollarının tapılması üçün razılıq əldə olunub.\nİranın Xəzərin hüquqi statusu ilə bağlı mövqeyinə gəlincə isə, Zərif bəyan edib ki, bununla bağlı ölkəsinin mövqeyində heç bir dəyişiklik yoxdur və rəsmi Tehran hansısa dəyişikliyə də ehtiyac duymur.\nRusiya XİH rəhbəri Sergey Lavrov isə jurnalistlərə deyib ki, tərələr Xəzərin hüquqi statusu barədə konvensiya layihəsi üzərində işlərin gedişatını nəzərdən keçiriblər və dənizin statusunun həlli üzrə danışıqlarda ciddi irəliləyiş əldə edilib.


MTK International School in the name of Heydar Aliyev - Rus bölməsi: ibtidai siniflər\nRus bölməsi: ibtidai siniflər\nDərslərdə tətbiq edilən əsas təlim dili rus dilidir. Rus bölməsinin ibtidai sinif şagirdləri nikbin şəkildə bu dildə danışmağa sövq edilirlər və bu zaman sinifdə rus dili mühiti yaradılır.\nRus bölməsinə qəbul olunan ibtidai sinif şagirdləri minimal bilik səviyyəsinə malik olmalıdırlar.\nRus dilində danışa bilən, lakin tədris proqramının tələblərinə cavab verməyən şagirdlər (xüsusən birinci və ikinci sinif şagirdləri) əlavə dəstəklə təmin olunurlar.\nRus bölməsinin ibtidai siniflərində hər gün bir saat “ingilis dili əlavə dil kimi”, həftədə üç dəfə isə “qlobal inkişaf” fənləri tədris olunur. Bu fənlər ingilis dilində aparılır.\nRus bölməsininin şagirdlərinə Azərbaycan dili icbari şəkildə tədris olunur. Rus bölməsinin ibtidai siniflərində tədris edilən müasir xarici dillərin (MFL) seçimi ilə daha ətraflı Tədris proqramına daxil olan fənlər və bizim təlim mühitimiz bölməsində tanış ola bilərsiniz.\nYuxarıda göstərilənlər 2018- 2019-cu tədris ilində rus bölməsinin ibtidai sinifləri üçün təqdim olunur.\nRus bölməsinin ibtidai siniflərində bəzi fənlər istisna olmaqla, əksər dərslər xüsusi sinif müəllimi tərəfindən tədris edilir. Hər bir sinif müəllimi şagirdlərin şəxsi inkişafına və təlim nəticəsinə məsuliyyət daşıyan aparıcı şəxsdir.\nRus bölməsinin ibtidai siniflərində aşağıdakı fənlər tədris olunur:\nRus bölməsinin ibtidai siniflərində əsas tədris proqramı kimi milli tədris proqramı (kurikulum) tətbiq olunur. Biz bu proqramı digər tanınmış beynəlxalq proqramların elementlərini daxil etməklə tamamlayırıq.\nRus bölməsinin ibtidai siniflərində tədris birgə öyrənmə, taktil, kinestetik təlimi, eləcə də müasir texnologiyalardan tədris prosesində istifadə imkanını, ənənəvi və müasir tədris metodlarını özündə ehtiva edir.\nBu yanaşma isə XXI əsrin tələblərinə cavab verən ünsiyyətqurma, əməkdaşlıq, yaradıcılıq bacarıqlarını inkişaf etdirməklə yanaşı, eyni zamanda yüksək savadlılıq (oxu və yazı), riyazi və sosial bacarıqların əldə olunmasını təmin edir. Bu bacarıqlar sürətlə irəliləyən, qloballaşan dünyada şəxsi və peşəkar müvəffəqiyyət əldə etmək üçün vacibdir. Şagirdlərə kompüter və digər texniki vasitələrdən istifadə etmə, hər hansı bir məsələdə qərarvermə imkanı verilməsi tədris proqramımızın və sinifdənxaric fəaliyyət planımızın əsas prinsipidir.\nRus bölməsinin ibtidai siniflərində Azərbaycan Respublikasının təhsil proqramı əsasında tədris olunan icbari fənlərə uyğun olaraq ildə iki dəfə summativ qiymətləndirmə keçirilir.\nHər semestrin sonunda keçirilən summativ qiymətləndirmə ilə yanaşı, şagirdlərin inkişafını müəyyən etmək və müəllimlərin təlim nəticələrinin səmərəliliyini təmin etmək məqsədilə şagirdlərimiz hər bölmənin sonunda (həftəlik və ya aylıq) mütəmadi olaraq qiymətləndirilirlər.\nİmtahanlar və digər qiymətləndirmə formaları şagirdlərimizin təhsilində olan boşluqları müəyyən etmək və aradan qaldırmaq və “zehni inkişafına” təkan vermək məqsədilə uşaqların yaş səviyyəsinə uyğun, nikbin şəkildə aparılır. Biz həmçinin şagirdlərimizin gələcək təhsillərində uğur qazanmalarını dəstəkləmək məqsədilə onlara lazım olan imtahan bacarıqlarını da inkişaf etdiririk.


Çiçəyin tökülən ləçəkləri (8-ci bölüm) » Qadınlar.Co - Qadınlara Özəl Paylaşımlar\nÇiçəyin tökülən ləçəkləri (8-ci bölüm)\nYayın isti vaxtları idi. Çiçək ailəsi və bibiləri ilə rayona istirahətə getmişdi. Uzun və yorucu dərs ilindən sonra yaxşıca dincəlmək onun haqqı idi. Yeni gərgin dərs ilinə enerji toplamalı idi. Universitetə qəbuluna bir il qalmışdı. Bu günlərdə abituriyentlərin qəbul imtahanı vaxtlari idi. Süleyman, Fərhad və Çiçəyin bibisi oğlu üçün çətin vaxtlar idi. Yayın istisi bir yandan, imtahan həyəcanı digər yandan. Çiçək hər üçü üçün çox narahat idi. Gecə gündüz namazlarında onları dua edirdi. Hamı Bakıdan, Çiçək də rayondan onlara dəstək olurdu.\nİlk Fərhadın imtahanı gəlirdi. İmtahan onların doğum gunlərinin səhərisi idi. Bolluca şans diləyib Fərhadı imtahana yolladılar. İmtahandan sonra Çiçək zəng edib imtahanın necə keçdiyini soruşdu. Normal idi vəziyyət. 1 həftə sonra Süleymanla, Çiçəyin bibisi oğlunun imtahanları idi. Çiçək çox narahat idi. İkii nəfərin həyəcanını birdən yaşayırdı. Telefon əlindən düşmürdü, durmadan saata baxır. Neçə dəqiqələrinin qaldığını hesablayırdı. İmtahan bitdi. İlk Süleymana zəng elədi. Yaxşı yazdığını söylədi. O həmişə 600 bal toplayacağını iddia edirdi. Bibisi oğlunun isə səsi pis gəlirdi, pis yazdığını düşünürdü. Çiçək də ürək dirək verdi, hər şeyin yaxşı olacağına inandırdı.\nBəli. Cavablar açıqlandı. Fərhad yığdığı balla Azərbaycanda istədiyi müalicə işinə düşə bilmədiyi üçün Türkiyəyə Ankara Tibb Universitetinə getdi. Süleyman isə iddia etdiyi 600 balı toplaya bilmədi, amma istədiyi ixtisas üzrə-iqtisad yönümlü universitetə daxil oldu. Bibisi oğlu isə qorxduğu halda hamsından çox bal toplamışdı, 600-ə yaxınlaşırdı. O da turizm üzrə ali təhsil qazandı.\nBeləcə onların bu çətin anlarında Çiçək onların yanında oldu. Ən çox da nişanlısının. Tez -tez zarafatla deyirdi:\n"Hə, indi mən iqtisadçı bir oğlanın nişanlısı oldum hə?\nBundan xeyli keçdi. İmtahan həyəcanı filan sovuşdu. Hər şey yaxşı idi. Amma Çiçəyi narahat edən bir məsələ var idi. O da Süleymanla hələ də zəngləşib söhbət etməmələri idi. Yalnız mesajlaşırdılar. İş orasındadı ki, artıq heç düzəməlli söhbətləri də qalmamışdı. Söhbətləri Salam, sağoldan ibarət idi.\nDəfələrlə danışacaqları söylənmiş, amma baş tutmamışdı. Çiçək də qız olduğu üçün qarşı tərəfdən hərəkət gözləyirdi. Gördü, yox belə olmayacaq. Qüruru bir kənara qoyub zəng etməyi qərara aldı. Uşaqlarla dağa çıxmışdılar. Dönüşdə təkliyə çəkilib, Süleymana zəng etdi. Səslər nəsə eşidilmədi. Süleyman birazdan zəng edəcəyini söylədi. 10-15 dəqiqədən sonra zəng gəldi. Çiçək utana-utana danışmağa başladı. Düzdür onlar 9 ay idi nişanlı idilər. Amma onlar tam da səmimi deyildilər. Dost olmağı bacarmamışdılar. Sevgili olmazdan qabaq gərək dost olmağı bacarasan. Salamlaşıb, hal əhval tutdular. Yenə sözləri yox idi danışmağa.\n-Süleyman: Mən gedim yatım.\nÇiçək dondu qaldı. "Necə yəni. İlk dəfədi zəngləşirik, bu da gedim yatım deyir". Çiçək acığından "hə yaxşı, get yat" dedi. Ağlaya-ağlaya evə tərəf qaçdı. Bibisi qızı Fəridə arxasıyla getdi. Çiçəyin ağlayaraq həyətə girdiyini görən Firuzə xala və bibisi nə baş verdiyini anlamadılar. Yuxarı evə çıxdı. Fəridə də yanına gəldi. Onun belə ağlamağına dözə bilmirdi. Lakin onu sakitləşdirəcək kəlimə də tapa bilmirdi. Çiçək onu qucaqlayıb xeyli ağladı. Sonra o Süleymandan niyə belə etdiyini soruşduqda "utanıram, elə belə yaxşıdı, mesajlaşaq bəsdir" demişdi. O daha da əsəbləşmişdi. "Necə yəni utanmaq. Utanmaq nə deməkdi. Biz nişanlıyıq, insan sevdiyinin səsini eşitmək istəməzmi?!.."\nSonralar anası nə qədər israr etdisə də Çiçək bir daha ona zəng etmədi.\n-Çiçək: Mən bir dəfə qürurumu heçə sayıb zəng elədim, payımı da aldım. Qudurar. Məndən bir daha zəng eləməyimi istəməyin. İstəsə o zəng edər. Mesajlaşmaq bəsdir deyir, qoy elə də olsun...\nOnların münasibətləri getdikcə yaxşılaşmaqdansa, daha pisləşirdi. Süleymanın diqqətsizliyi, laqeydliyi Çiçəyi yorurdu. Süleymanın sevgisinin get-gedə azaldığını hiss edirdi. Lakin o, düzələcəyinə ümid bəsləyirdi. "Hələ görüşmürük, bəlkə görüşməyə başlayandan sonra düzələcək". Süleyman Çiçəyin necə mehriban, şıltaq, şirin, həyat dolu bir qız olduğunun şahidi olsa ona aşiq olacaqdı...скачать dle 11.3


Dubayda fotoşəkillərdən ibarət dünyada ən uzun kollaj yaradılıb - AZƏRTAC – Azərbaycan Dövlət İnformasiya Agentliyi\nDubayda fotoşəkillərdən ibarət dünyada ən uzun kollaj yaradılıb\nAbu-Dabi, 10 avqust, AZƏRTAC\nDubayda növbəti dünya rekordu müəyyən edilib. Əmirliklərin kütləvi informasiya vasitələrində verilən məlumata görə, burada dünyada ən uzun fotokollaj yaradılıb. Əmirliklərin sakinləri tərəfindən təqdim edilmiş 11 minə yaxın fotoşəkilin daxil olduğu və rekord uzunluqlu (1.655.192 metr) kollaj “Dubai Festival City” mərkəzində sərgilənir.\nAZƏRTAC xəbər verir ki, bu milli fotoalbom “Procter & Gamble (P & G)” şirkəti tərəfindən “Carrefour” hipermarketlər şəbəkəsi ilə birgə təşkil edilmiş “Mühüm anlar” kampaniyası çərçivəsində tərtib olunub. İyulun 30-dan avqustun 9-dək arzu edən hər kəs “Carrefour”, “Mall of the Emirates” və “Festival City” məkanlarındakı foto köşklərində sevdiyi insanla birlikdə şəkil çəkdirə bilərdi. Bu aksiyanın ideyası BƏƏ sakinlərinə xoşbəxt anların və onları qoruyub saxlamağın vacibliyini xatırlatmaq idi.\nBu təşəbbüsün təşkilatçılarından biri olan “Procter & Gamble” şirkətinin regiondakı nümayəndəsi Xalid Adavi bildirib ki, həmin prosesdə iştirak edənlərin hər biri buranı təbəssümlə tərk edib və kiçik minnətdarlıq əlaməti olan bu hərəkət ölkədə minlərlə müştəri tərəfindən təkrarlanıb. X.Adavinin fikrincə, bu aksiya BƏƏ üçün Ginnesin daha bir dünya rekorduna yol açıb.\nEkspozisiya avqustun 16-dək “Dubai Festival City” mərkəzində nümayiş etdiriləcək.\nAZERTAG.AZ :Dubayda fotoşəkillərdən ibarət dünyada ən uzun kollaj yaradılıb


Dağıdılan tarixi abidələr erməni vandalizminin əyani sübutudur – AÇIQLAMA ÖZƏL – Azərbaycan Ruznaməsi\nDağıdılan tarixi abidələr erməni vandalizminin əyani sübutudur – AÇIQLAMA ÖZƏL\n“Ermənistan hərbi-siyasi rəhbərliyi mülki əhaliyə qarşı terror siyasətini davam etdirməklə 1949-cu il 12 avqust tarixli Cenevrə Konvensiyasının və əlavə protokollarının, BMT-nin, Haaqa Konvensiyasının, İslam əməkdaşlıq Təşkilatının, UNESCO-nun, eləcə də digər beynəlxalq və regional təşkilatların qərar və qətnamələrini, xüsusilə də üzərinə düşən öhdəliklərini kobud və düşüünülmüş şəkildə pozur: “Azərbaycan tərəfi öz torpaqlarlarında haqlı və beynəlxalq hüquqa söykənən mübarizəsini davam etdirir, 30 ilə yaxındır işğal olunmuş Azərbaycan torpaqlarında anti-terror əməliyyatı həyata keçirir. Birinci Qarabağ müharibəsində Ermənistan hərbi-siyasi rəhbərliyi tarixi torpaqlarımızda mili-mənəvi dəyərlərimizə, tarix abidələrimizə, məscidlərimizə, mülki əhaliyə qarşı beynəlxalq səviyyədə təsbit olunmuş “Silahlı münaqişə baş verdikdə mədəni dəyərlərin qorunması haqqında” 1954-cü il Haaqa Konvensiyasının, “Arxeoloji irsin mühafizəsi haqqında” 1992-ci il Avropa Konvensiyasının və “Ümumdünya mədəni və təbii irsin mühafizəsi haqqında” UNESCO-nun 1972-ci il Konvensiyasının, BMT Baş Assambleyasının 1962-ci il 14 dekabr tarixli, 1803 (XVII) saylı bəyannaməsininın tələblərinə zidd hərəkətlər ediblər. Onlar bu gün də bu siyasəti yürüdürlər”. Bunu SİA-ya açıqlamasında AMEA Şərşqşünaslıq İnstitutunun aparıcı elmi işçisi, tarix üzrə fəlsəfə doktoru, dosent Sübhan Talıblı deyib.\nDosent qeyd edib ki, Ermənistanın Azərbaycana təcavüzü zamanı qədim Azərbaycan torpaqlarında, o cümlədən Dağlıq Qarabağda 1600 müsəlman dini abidəmiz ermənilər tərəfindən dağıdılıb, 1700 tarix və mədəniyyət abidəsinin üzərindəki tarixlər, divar yazıları götürülərək erməni mətnləri ilə əvəzlənib, erməni işğalı altında qalan 27 muzey və şəkil qalereyasından qarət olunan yüz min eksponatın taleyinə aydınlıq gətirilməyib: “500-dək tarixi memarlıq, 100-dən artıq arxeoloji abidə, fondlarında on minlərlə əşyanın toplandığı 22 muzey, 4 rəsm qalereyası, 4,6 milyon kitab və əlyazmaları saxlanılan 927 kitabxana, 808 klub, 85 musiqi və incəsənət məktəbi, 10 istirahət və mədəniyyət parkı, 20 konsert təşkilatı, bundan əlavə əhalinin şəxsi evlərində saxlanılan 100 minlərlə dekorativ-tətbiqi sənət nümunələri – xalçalar, tikmənaxışlı qədimi geyimlər, zərgərlik və misgərlik əşyaları və s. Ermənistanın silahlı hərbi təcavüzü nəticəsində yandırılıb, talan-qarət edilib, Ermənistana daşınaraq saxtakarlıqla özününküləşdirilib, yaxud da onların bir qismi xarici ölkələrdə «erməni mədəniyyətinin nümunələri» adı altında satılıb. Bundan başqa dünya əhəmiyyətli arxeoloji abidə olan paleolit dövrünə aid Azıx və Tağlar mağara düşərgələri, b.e.ə. VIIVI əsrlərə aid və insan sivilizasiyasını öyrənmək üçün indi də elmi cəhətdən aktuallığı ilə fərqlənən eneolit dövrünə aid Xantəpə, Kültəpə və Şomutəpə arxeoloji abidələri, həmçinin, Azərbaycanın xristianlıq dövrünə aid alban abidələri, məscid kompleksləri, qədim qəbiristanlıqlar, türbələr, saraylar, qalalar, körpülər, qədim yaşayış məskənləri, arxeoloji abidələr və s. erməni işğalının qurbanı olmuşdur. Kəlbəcər rayonu Tarix Muzeyinin nadir eksponatları, o cümlədən eramızdan 3000 il əvvəlki dövrə aid qızıl və gümüş əşyaları, Laçın rayonunun Tarix Muzeyi, onun qədim pul sikkə kolleksiyası, 5000-ə yaxın eksponatı olan Şuşa Tarix Muzeyi, 1000-ə yaxın eksponatı olan Qarabağ Dövlət Tarix Muzeyi, dünyada ikinci olan Ağdam Çörək Muzeyi, 300-dən çox əşyası olan Azərbaycan professional musiqisinin banisi bəstəkar Üzeyir Hacıbəyovun Ev Muzeyi, 400-dək əşyası olan Azərbaycan klassik vokal musiqisinin banisi Bülbülün Ev Muzeyi, 1000-dən çox eksponatı olan Mir Mövsüm Nəvvabın Ev Muzeyi, əvəzolunmaz tarzən Qurban Pirimovun Memorial Muzeyi, 2000-ə yaxın əşyası olan Qubadlı, 6000-ə yaxın eksponat və əşyası olan Zəngilan, Cəbrayıl, Füzuli muzeyləri və s. qarət edilərək dağıdılıb”.\nAlim bildirib ki, Azərbaycan xalqının dini və mədəniyyət abidələrinin Ermənistan tərəfindən dağıdılması və məhv edilməsi istər təcavüzkar Ermənistanın daxilində, istər tarixi Azərbaycan torpaqları hesabına qurulmuş tarixi ərazilərimizdə, istərsə də Dağlıq Qarabağ və işğal altındakı ətraf rayinlarımzıda dağıdılıb talan edilməsi ilə bağlı fakt, məqalə, kitab və s. lər, həm Azərbaycanda, həm də xaricdə araşdırılıb: “Həmin yerlərdə 738 tarixi abidə, 83.500 əsəri ehtiva edən 28 Muzey, 4 rəsm qalereyası və 1.107 mədəniyyət müəssisəsi dağıdılmış, XVII əsrə aid olan Cəbrayıl bölgəsindəki Cümə məscidi, Yuxarı və Aşağı Gövhər Ağa məscidləri və Şuşa şəhərindəki Saatlı məscid (bu məscidlər XVIII əsrə aiddir) vandalizm, dağıdılma və uçurulma aktlarına məruz qalmış, Ağdam məscidi isə təhqir olunaraq donuzlar və inəklər üçün tövləyə çevrilib. Yerevandakı Dəmir Bulaq məscidi yerlə yeksan edilmiş, Göy məscid isə orijinal görünüşünü dəyişdirilmək məqsədilə yenidən təmir olunmuş, İrəvanın mərkəzindəki Sərdar məscidi də sistematik olaraq dağıdılıb və 2014-cü ildə yerə yeksan edilib. Kəlbəcərdəki Tarix və Etnoqrafiya Muzeyindən 13 minə yaxın qiymətli əşya, Laçın Tarix və Etnoqrafiya Muzeyindən isə 5000-dən çox qiymətli əşya və nadir eksponat talan edilərək Ermənistana daşınıb. Şuşanın işğalı nəticəsində oradakı milli dini və mədəni irsə ciddi ziyan dəyib. Təkcə Şuşada 8 muzey, 31 kitabxana və 8 mədəniyyət evi dağıdılıb. Şuşa Tarix Muzeyindən 5000-ə yaxın, Milli Azərbaycan Xalça və Tətbiqi Sənətlər Muzeyinin Şuşa filialından 1000-ə yaxın əşya talan edilib.\nErməni işğalçıları Ağdam rayonundakı Milli Tarix Muzeyinin eksponatlarını (2 mindən çox), Qubadlıdakı Milli Tarix Muzeyini (3 mindən çox), Zəngilan rayonundakı Milli Tarix Muzeyini (təxminən 6000 əşya) talan ediblər. Qəbələ, Füzuli və Xocalı rayonlarında Milli Tarix Muzeyləri də dağıdılaraq yerlə-yeksan edilib. Tarixdə bütün dünyaya da məlumdur ki, Azərbaycan həmiş bütün dinlərə, dillərə və xalqlara hörmətlə yanaşmış, onları qorumuşudur. Alban kilsələri məsələsinə gəldikdə qeyd edim edim ki, Qafqaz Albaniyası dövlətinin ərazisi çoxsaylı yazılı tarixi mənbələrin məlumatına görə, eramızın əvvəllərindən VIII əsrin əvvəlinədək cənubda Araz çayından şimali Qafqazadək, şərqdə Xəzər dənizinin qərb sahilindən Göyçə gölündən qərbdə yerləşən torpaqlaradək geniş bir sahəni əhatə etmişdir. Azərbaycan Respublikası ərazisində Qafqaz Albaniyasının zəngin memarlıq irsinə aid xeyli məbəd, kilsə və monastrlar vardır. Albaniyanın həqiqi tarixinin və abidələrinin öyrənilməsi sahəsində son vaxtlar tədqiqatçı və alimlərimiz tərəfindən bir sıra araşdırmalar aparılıb. Tarix faktlara nəzər saldıqda bir daha görürük ki, Alban kilsələrini ermənilərlə və onların iddia etdikləri dini inancları ilə heç bir tarixi və dini əlaqəsi yoxdur. Alban katalikosluğunun taxtı IV-V əsrlərdə Dərbənddə Çola monastrında, VI-VII əsrlərdə Bərdə monastrında, VIII-IX əsrlərdə Ağdərə rayonunda müqəddəs Yelisey monastrında, X-XV əsrlərdə Kəlbəcər rayonunda Xudavəng monastrında, XV-XIX əsrlərdə Gəncesər monastrında yerləşmişdir. 552-ci ildə alban kilsəsinin başçısı katalikos müqəddəs ata Abbas iqamətgahı Çoladan Bərdəyə köçürdükdən sonra Bərdə kilsəsi iri monastra çevrilib. Kəlbəcər rayonunun ərazisində, Tərtər çayının sol sahilində yerləşən, xalq arasında Xotavəng və ya Xudavəng, yəni “tanrı məbədi” adlandırılan monastr kompleksi Qafqaz Albaniyası dövləti dağıldıqdan bir əsr sonra – IX əsrdə Qarabağın dağlıq hissəsində yaranmış Xaçın Alban knyazlığının dini mərkəzi olmuşdur. Kompleksdə alban yepiskopunun iqamətgahı və dini maarif mərkəzi fəaliyyət göstərmişdir. Arxeoloji tədqiqatların nəticələrindən məlum olur ki, monastrın əsası VI-VII əsrlərdə qoyulmuşdur. Mehranilər sülaləsindən olan Xaçın knyazı Həsən Cəlalın oğlu Vaxtanq kompleksin ərazisində geniş tikinti işləri aparmış, Arzu xatun isə 1214-cü ildə əri Vaxtanqın və iki oğlunun xatirəsinə kompleksdə kilsə tikdirib. Bu günə gəlib çatmış Dağlıq Qarabağın Ağdərə rayonundakı müqəddəs Yelisey monastr kompleksidir. Həsən Cəlalın hakimiyyəti illərində knyazlığın ərazisi xeyli genişlənmiş, tikinti abadlıq işləri böyük vüsət almışdır. Həsən Cəlalın iqamətgahı olan Holanaberd qalası ilə üzbəüz, Ağdərə rayonunun Vəngli kəndində Xaçın çayının sol sahilində dağın üstündə ucaldılmış məşhur Gəncesər monastrı Qafqaz Albaniyası xristian memarlığının ən görkəmli abidələrindən biridir. Monastrın divarında daş üzərindəki epiqrafik yazıdan məlum olur ki, bu abidə “yüksək və böyük Arsax ölkəsinin hökmdarı, geniş vilayətin çarı, Böyük Həsənin nəvəsi, Vaxtanqın oğlu, Həsən Calal Dövlə və anası Xorişə xatun tərəfindən 1216-1238-ci illərdə inşa edilib. Qarabağ ərazisində, işğal olunmuş ərazilərdə Laçın, Kəlbəcər və Qubadlıda qədim alban kilsələri var ki, onlar bu günə kimi qalıblar. Bir tərəfdən ermənilər işğalla bağlı abidələri məhv edirlər, digər tərəfdən də alban kilsələrini saxtalaşdırıb erməni kilsələrinə uyğun memarioloji olaraq xristian elementləri ilə dəyişdirirlər. Ermənilər Rusiyanın və digər dövlətlərin sayısində Qarabağda yerləşdirlildən sonra xristian albanlarını faktiki olaraq erməniləşdirdilər, Qarabağdakı udiləri erməniləşdirdilər. Dağlıq Qarabağda lövhələri və kilsənin memarlıq quruluşunu dəyişdiriblər, alban kilsəsinin altar hissəsi 70-71 sm-dirsə, onu 1.20 sm-ə qədər hündürləşdirirlər və gələn ziyarətçilərə bunu fakt olaraq göstərib erməni kilsəsi olması barədə fikirlərini əsaslandırırlar. Mütəxəssislər həmin kilsələri bərpa edərkən görürlər ki, kilsəni 50-60 sm yuxarı qaldırıblar. Əsas üstündə olan elementləri dəyişdirirlər. Məsələn bütün Şərq kilsələrində xaç elementləri fərqlidir, onu dəyişirlər, istər ibadət məsələsi olsun, istər linqvistikası olsun, alt bildiri olsun. Memarlıq üslubunu, üstündəki elementləri, xaçı dəyişdirirlər. İbadəti də qədim alban dilində yox, erməni dilində edirlər, bu hadisəyə alban kilsəsinin üzvləri də şahid olublar. Nə qədər saxtalaşdırsalar da, daşda olan yaddaşı silmək mümkün deyil, biz bu abidələrə dünya miqyasında baxsaq görəcəyik ki, daşda nə informasiyalar olub, hansı bağlayıcı elementlər olub. O tarixi silmək mümkün deyil, həm də ona görə ki, onun yaşı fərqlidi, memarlıq üslubu fərqlidir”.\nS.Talıblı vurğulayıb ki, Azərbaycan Respublikası Mədəniyyət Nazirliyi və Xarici İşlər Nazirliyi “Ermənistan tərəfindən işğal edilmiş Azərbaycan Respublikasının ərazilərində İslam dini ilə əlaqəli dini və tarixi irsin məhv edilməsi” və “Azərbaycan Respublikasına qarşı davam edən erməni təcavüzkarlarının əməlləri üzündən mədəni və tarixi Azərbaycan irsinin məhv və təhqir edilməsi” mövzusunda iki geniş hesabat hazırlanıb və başda Birləşmiş Millətlər Təşkilatının Təhsil, Elm və Mədəniyyət Təşkilatı olan UNESCO, Birləşmiş Millətlər Təşkilatı, Avropa Təhlükəsizlik və Əməkdaşlıq Təşkilatı, Avropa Şurası, İslam Əməkdaşlıq Təşkilatı, İslam Dünyası Təhsil, Elm və Mədəniyyət Təşkilatı İSESKO və bir çox digər təşkilatlara təqdim edilib: “İslam Əməkdaşlıq Təşkilatı, erməni işğalı nəticəsində işğal olunmuş ərazilərdə məbədlərin və İslam dini ilə əlaqəli tarixi və mədəni irsin məhv və təhqir edilməsi ilə bağlı ardıcıl qərarlar qəbul edib. Nəticə etibarilə 2015-ci ildə (Küveyt), 2016-cı ildə (Özbəkistan) və 2017-ci ildə (Fil Dişi Sahili) keçirilən İslam Əməkdaşlıq Təşkilatına üzv dövlətlərin xarici işlər nazirlərinin toplantılarında sözügedən həmin qərarlar ərsəyə gəlib. Daha sonra İslam Əməkfaşlıq təşkilatının xarici işlər nazirləri şurasının BƏƏ-nin paytaxtı Əbu-Dabidə (1-2 mart 2019) keçirilmiş 46-cı iclasında “Ermənistan Respublikasının Azərbaycan Respublikasına qarşı təcavüzü nəticəsində Azərbaycanın işğal onunmuş torpaqlarında islam dininə aid tarixi və mədəni abidələrin dağıdılması və təhqir edilməsi” adlı qətnamə qəbul edilib. Xüsusilə qeyd etmək lazımdır ki, Ermənistanın bu kimi əməlləri 1954-cü il Haaqa və ya “Silahlı münaqişələr zamanı mədəni abidələrin qorunmasına dair Konvensiya” və həmin Konvensiyanın 1999-cu ildə qəbul edilmiş İkinci Protokolu üzrə üzərinə götürdüyü öhdəliklərinin kobud şəkildə pozulmasıdır. II Protokolun 9-cu bəndi işğalçı tərəfin “işğal edilmiş ərazilərə münasibətdə” mədəni mülkiyyətin, istənilən arxeoloji qazıntı nümunəsinin qanunsuz ticarəti, bu ərazilərdən çıxarılması, abidələrin mədəni, tarixi və ya elmi sübut xüsusiyyətinin dəyişdirilməsi və ya dağıdılmasının qadağan etməsi və qarşısının alması kimi öhdəliyini təsbit edir. Silahlı münaqişələr zamanı mədəni mülkiyyət və mədəni irsə qarşı qanunazidd əməllər beynəlxalq cinayət hüququ ilə hərbi cinayət hesab olunur. Ermənistan Respublikası dövlət olaraq işğal olunmuş ərazilərimizdə maddi-mədəniyyət abidələrinə qarşı törətdiyi vandalizm əməllərinə görə birbaşa beynəlxalq hüquqi məsuliyyəti daşıyır. Bütün bunlara baxmayaraq, təcavüzkar Ermənistan tərfinin bu qanuna və beynəxalq hüquqa zidd əməllərinə qarşı beynəlxalq və regional təşkilatlar ciddi tədbirlər görməlidirlər. Biz tarixi abidələrimizlə bağlı, eləcə də ordakı dini abidlər, məzarlar, muzeylər, evlər və s. yerləri Rəşadətli və qanı ilə Tarix Yazan, Öz Torpağında anti-terror əməliyyatı həyata keçirən Azərbaycan ordusunun azad etdiyi ərazilərimizdə də kadrlara baxanda erməni vandalizminin bir daha şahidi oluruq. Təəssüf ki, dünya, həmçinin təcavüzkar Ermənistanı dəstəkləyən dövlətlər və təşkilatlar bu məsələdə işğalçı dövlətə qaşı ciddi tədbirlər görmürlər”.\nGörən bu İran saytları Azərbaycandan üzr istəyəcəklərmi?\nİşğaldan azad olan ərazilərimiz\nİRAN TƏKCƏ RƏQİBLƏR DEYİL, “MÜTTƏFİQLƏR” ÜÇÜN DƏ ZƏRƏRLİ DÖVLƏTDİR\nVİDADİ MUSTAFA YAZIR:


Bu gün ali məktəblərə ərizə qəbulu başa çatır\nRespublikasının ali təhsil müəssisələrinə və tam (11 illik) orta təhsil bazasında orta ixtisas təhsili müəssisələrinə ərizə qəbulu başa çatır.\nDövlət İmtahan Mərkəzindən verilən məlumata görə, ali və orta ixtisas təhsili müəssisələrinə tələbə qəbulu ilə bağlı ərizələrin qəbulu 2019-cu il martın 15-dən başlayıb və aprelin 15-dək internet vasitəsilə aparılır.\n15 aprel saat 08.15-ə olan məlumata əsasən ali və orta ixtisas təhsili müəssisələrinə qəbul olmaq üçün ümumilikdə 80095 abituriyent öz ərizəsini təsdiq edib.\nİxtisas qrupları, yaz və yay qəbul imtahanları, eləcə də orta ixtisas təhsili müəssisələrinə qəbul olmaq üçün qeydiyyat sayı ilə DİM-in saytında statistika bölməsində real vaxt rejimində tanış olmaq mümkündür.\nAbituriyentlər ekabinet.dim.gov.az internet səhifəsində "Şəxsi kabinet" yaratdıqdan sonra şəxsi kabinetinin istifadəçi adı və parolundan istifadə etməklə Dövlət İmtahan Mərkəzinin müvafiq internet səhifəsinə (eservices.dim.gov.az/erizebak/erize) daxil olub, saat 23.59-dək "Abituriyentin elektron ərizəsi" formasını doldurur və təsdiq edirlər (etdirirlər).\nElektron ərizələrini Sənəd Qəbulu Komissiyalarında təsdiq etdirməli olan şəxslərin nəzərinə çatdırırıq ki, komissiyalar axşam saat 17.00-dək fəaliyyət göstərir.\nTEQLƏR: Bu gün ali məktəblərə ərizə qəbulu başa çatır